[bookmark: _Hlk192172941]6.pielikums
Atklātā konkursa nolikumam par
iepirkumu pašvaldības vajadzībām

(PROJEKTS)
BŪVDARBU LĪGUMS 
par (__________)


Līguma datums ir pēdējā pievienotā elektroniskā paraksta un laika zīmoga datums

Jūrmalas valstspilsētas administrācija, reģistrācijas Nr. 90000056357, (turpmāk – Pasūtītājs) kuras vārdā saskaņā ar Jūrmalas domes 2023. gada 25. maija saistošajiem noteikumiem Nr. 8 “Jūrmalas valstspilsētas pašvaldības nolikums” un Jūrmalas domes 2021. gada 16. decembra nolikumu Nr. 31 “Jūrmalas valstspilsētas administrācijas nolikums” rīkojas Jūrmalas valstspilsētas pašvaldības izpilddirektors Edgars Stobovs, no vienas puses un
 __________, reģistrācijas Nr. ___________, (turpmāk – Izpildītājs) kuras vārdā saskaņā ar statūtiem rīkojas tās ___________, no otras puses (turpmāk katrs atsevišķi vai abi kopā saukti arī Puse/-es), pamatojoties uz Publisko iepirkumu likumu un iepirkuma ar identifikācijas Nr. JVA 2026/70 “Būvdarbi Jūrmalas ielu pārbūvei”(turpmāk – iepirkums) rezultātiem, noslēdz šādu līgumu:

1. LĪGUMĀ LIETOTIE TERMINI

1.1. atbildīgais būvdarbu vadītājs – Līguma 3.1.2. apakšpunktā norādītais Izpildītāja norīkotais atbildīgais būvdarbu vadītājs;
1.2. apakšuzņēmēju saraksts – Līguma 2. pielikuma “Tehniskais piedāvājums” 1. tabula “Informācija par Pretendenta un tā piedāvāto apakšuzņēmēju un apakšuzņēmēju apakšuzņēmēju paredzamo darbu apjomu”
1.3. apakšuzņēmēja apliecinājums – Līguma 2.1. pielikums “Apakšuzņēmēja apliecinājums”;
1.4. autoruzraugs – būvniecības ieceres dokumentācijas izstrādātājs, __________, reģistrācijas Nr. __________, atbildīgais būvprojekta vadītājs, sertificēts speciālists __________, sertifikāta Nr. __________;
1.5. BIS – Būvniecības informācijas sistēma;
1.6. būvdarbi – būvprojekta realizācijā veicamie būvdarbi;
1.7. būvdarbu izpildes akts - akts, ar ko Izpildītājs nodod un Pasūtītājs pieņem kvalitatīvi izpildītus attiecīgā perioda (mēneša) būvdarbus;
1.8. Būvdarbu nodošanas–pieņemšanas akts – akts, ar ko Izpildītājs nodod un Pasūtītājs pieņem kvalitatīvi izpildītus būvdarbus;
1.9. būvnormatīvi – Būvniecības likums, Ministru kabineta 2014. gada 19. augusta noteikumi Nr. 500 “Vispārīgie būvnoteikumi”, Ministru kabineta 2014. gada 14. oktobra noteikumos Nr.633 “Autoceļu un ielu būvnoteikumi”, Ministru kabineta 2003. gada 25. februāra noteikumi Nr. 92 “Darba aizsardzības prasības, veicot būvdarbus” un citi būvniecību regulējošie normatīvie akti, standarti un labās prakses principi;
1.10. būvprojekts – 20__. gadā __________ izstrādātā________________ (objekta nosaukums) būvniecības ieceres dokumentācija;
1.11. būvprojekta apstiprinājuma dokuments – būvatļaujā _______________ atzīme par projektēšanas nosacījumu izpildi veikta _______________);
1.12. būvvalde – institūcija, kura pilda būvvaldes funkcijas, t.i., Jūrmalas Būvvalde;
1.13. Darbi – visi būvprojekta realizācijai un Objekta pieņemšanai ekspluatācijā veicamie darbi, tai skaitā atzīmes būvprojekta apstiprinājuma dokumentā par būvdarbu uzsākšanas nosacījumu izpildi saņemšanai veicamie darbi, būvdarbi un Objekta nodošana ekspluatācijā;
1.14. Darbu nodošanas–pieņemšanas akts – atbilstoši MK noteikumu Nr. 419 pielikumam sagatavots akts, ar ko Izpildītājs nodod un Pasūtītājs pieņem kvalitatīvi izpildītus Darbus un kas apliecina Objekta pieņemšanu no Pasūtītāja puses pēc visu būvdarbu pabeigšanas un Objekta pieņemšanas ekspluatācijā;
1.15. defekts – ikviens būvdarbu kvalitātes trūkums, kas radies būvdarbu laikā vai garantijas termiņa laikā un saskaņā ar normatīvajiem aktiem būvniecības jomā vai atbilstoši Līguma noteikumiem ir Izpildītāja atbildība, kā arī aktos neatbilstoši norādītie un samaksātie būvdarbu apjomi vai būvdarbu izmaksas;
1.16. grafiks – Līguma izpildes kalendārais grafiks, kurā ir norādīti Darbu veikšanai plānoto darbu uzsākšanas un pabeigšanas datumi, darbu izpildes termiņi nedēļu periodā, Darbu izpildē iesaistītie speciālisti, apakšuzņēmēji un plānotais darbinieku skaits Objektā, un tehnoloģiskais pārtraukums (ja tāds tiek plānots);
1.17. līgumcena – Līguma teksta 5.1. punktā norādītā kopējā samaksa par Līguma saistību izpildi;
1.18. Līgums – šī Līguma teksts ar visiem tā pielikumiem, tai skaitā ar visiem iespējamajiem Līguma teksta un tā pielikumu grozījumiem un papildinājumiem;
1.19. MK noteikumi Nr. 419 – Ministru kabineta 2022. gada 5. jūlija noteikumi Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu”;
1.20. Objekts – ________________(objekta nosaukums, adrese);
1.21. Objekta nodošanas–pieņemšanas akts – akts, ar ko Pasūtītājs nodod un Izpildītājs pieņem Objektu jeb būvdarbu veikšanai nepieciešamo teritoriju vai telpu grupu, kura norādīta būvprojektā un kurā notiks būvdarbi; 
1.22. Pasūtītāja pārstāvis – Līguma 12.1.1. apakšpunktā norādītais Pasūtītāja pārstāvis;
1.23. Paziņojums – Pasūtītāja sagatavots rakstisks paziņojums par Līguma saistību jeb Darbu izpildes uzsākšanu, kurā ir norādīts konkrēts Darbu izpildes uzsākšanas datums un kuru Pasūtītājs Izpildītājam nosūta pēc Līguma 2.2. punktā noteikto nosacījumu izpildes; Paziņojumu Pasūtītājs Izpildītājam nosūta vismaz 10 (desmit) darbdienas pirms Paziņojumā norādītā Darbu izpildes uzsākšanas datuma;
1.24. PVN – pievienotās vērtības nodoklis;
1.25. speciālistu saraksts – Līguma 4. pielikums “Informācija par pretendenta nodarbinātajiem vai piesaistītajiem speciālistiem līguma izpildē”;
1.26. speciālista apliecinājums – Līguma 4.1. pielikums “Speciālista apliecinājums”;
1.27. zaudējumi – personas darbības vai bezdarbības rezultātā citai personai nodarīts mantiski novērtējams kaitējums, tai skaitā jebkāds mantas samazinājums, zudums vai bojājums, kā arī peļņas atrāvums, papildu izdevumi vai citas mantiski novērtējamas tiesību aizskāruma sekas.

2. LĪGUMA PRIEKŠMETS
2.1. [bookmark: _Ref205906496]Pasūtītājs uzdod un Izpildītājs apņemas saskaņā ar būvprojektu, grafiku, būvnormatīviem, Līgumu, Līguma 1. pielikumu – Tehniskās specifikācijas, 2. pielikumu – Tehniskais piedāvājums, 3. pielikumu – Finanšu piedāvājums, 3.1. pielikumu – Tāme un 4. pielikumu – “Informācija par pretendenta nodarbinātajiem vai piesaistītajiem speciālistiem līguma izpildē” veikt Darbus Objektā _______________ (objekta nosaukums, adrese), tai skaitā:
2.1.1. saņemt būvvaldes atzīmi 15 (piecpadsmit) darbdienu laikā no Līguma spēkā stāšanās dienas, t.i. pirms Paziņojuma saņemšanas, būvprojekta apstiprinājuma dokumentā par būvdarbu uzsākšanas nosacījumu izpildi;
2.1.2. veikt būvdarbus atbilstoši būvprojektam;
2.1.3. nodot Objektu ekspluatācijā, saņemot aktu par Objekta pieņemšanu ekspluatācijā vai atzīmi būvprojekta apstiprinājuma dokumentā par būvdarbu pabeigšanu.
2.2. [bookmark: _Ref205883166]Izpildītājs Darbu izpildi uzsāk ar datumu, kāds norādīts Paziņojumā, ko Pasūtītājs Izpildītājam nosūta pēc tam, kad Pašvaldības aizņēmumu un galvojumu kontroles un pārraudzības padome ir pieņēmusi lēmumu par valsts budžeta aizdevuma piešķiršanu Līguma izpildes finansēšanai vai Jūrmalas dome ir pieņēmusi lēmumu par Līguma finansēšanai nepieciešamā finansējuma nodrošināšanu esošo Jūrmalas valstspilsētas pašvaldības budžeta finanšu resursu ietvaros bez aizdevuma daļas. Ja 6 (sešu) mēnešu laikā no Līguma spēkā stāšanās dienas Pasūtītājs Izpildītājam nav nosūtījis minēto Paziņojumu un Puses nav savstarpēji rakstiski vienojušās par Paziņojuma izsniegšanas termiņa pagarinājumu, Līgums bez jebkādu papildus formalitāšu veikšanas un zaudējumu atlīdzināšanas jebkurai no Pusēm, zaudē spēku nākamajā dienā pēc 6 (sešu) mēnešu termiņa beigām.
2.3. [bookmark: _Ref205910164]Izpildītājs veic Darbus ne ilgāk kā __ (________) mēnešu laikā no Paziņojumā norādītā Darbu uzsākšanas datuma, paredzot: būvdarbu uzsākšanas nosacījumu izpildei orientējoši 1 (vienu) mēnesi; būvdarbu izpildei orientējoši __ (________) mēnešus; Objekta nodošanai ekspluatācijā (akta par Objekta pieņemšanu ekspluatācijā izdošanai) vai atzīmes par būvdarbu pabeigšanu saņemšanai orientējoši __ (________) mēnešus. 

3. PUŠU SAISTĪBAS
3.1. Izpildītāja saistības: 
3.1.1. visus būvniecības procesa dokumentus iesniegt elektroniski BIS;
3.1.2. [bookmark: _Ref205882739]norīkot atbildīgo būvdarbu vadītāju ___________ (sertifikāta Nr.__________), kurš nodrošina Tehniskajās specifikācijās un būvnormatīvos noteikto atbildīgā būvdarbu vadītāja uzdevumu izpildi, tai skaitā atrodas Objektā un veic Darbu izpildes koordinēšanu starp Pasūtītāja pārstāvi un pārējiem būvniecības procesa dalībniekiem, saskaņo būvprojekta realizācijas būvdarbu tehniskos risinājumus, kā arī veic dokumentācijas ievietošanu BIS;
3.1.3. norīkot atbildīgo par darba drošības, aizsardzības un ugunsdrošības noteikumu ievērošanu Objektā būvdarbu laikā, kurš nodrošina Tehniskajās specifikācijās un būvnormatīvos noteikto darba aizsardzības koordinatora uzdevumu izpildi Objektā;
3.1.4. nodrošināt visu speciālistu sarakstā norādīto sertificēto speciālistu dalību Darbu izpildē un to, ka katram no tiem ir visas nepieciešamās atļaujas, sertifikāti vai licences, kas saskaņā ar būvnormatīviem ir nepieciešamas Darbu izpildei;
3.1.5. Izpildītājs garantē un apliecina, ka tā darbība gan Līguma noslēgšanas dienā, gan visā Līguma spēkā esības laikā atbilst visām normatīvo aktu prasībām;
3.1.6. nodrošināt, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi, kā arī pēc Pasūtītāja pieprasījuma Pasūtītāja noteiktajā termiņā iesniegt dokumentus un informāciju, kas apliecina minēto prasību izpildi;
3.1.7. 3 (trīs) darbdienu laikā pēc Paziņojumā norādītā Darbu uzsākšanas datuma Izpildītājs iesniedz Pasūtītāja pārstāvim un atbildīgajam būvuzraugam saskaņošanai šādus dokumentus:
3.1.7.1. grafiku, ko Pasūtītāja pārstāvis un atbildīgais būvuzraugs izskata un sniedz norādījumus labojumu, papildinājumu veikšanai vai saskaņo 5 (piecu) darbdienu laikā no saņemšanas dienas; grafiku paraksta atbildīgais būvdarbu vadītājs, atbildīgais būvuzraugs, atbildīgais autoruzraugs, Pasūtītāja pārstāvis un Puses; Pušu parakstīts grafiks kļūst par neatņemamu Līguma sastāvdaļu, neslēdzot atsevišķu vienošanos par grozījumiem Līgumā;
3.1.7.2. darbu veikšanas projektu, kas izstrādāts atbilstoši Tehniskajās specifikācijās noteiktajiem nosacījumiem, ko Pasūtītāja pārstāvis un atbildīgais būvuzraugs izskata, sniedz norādījumus labojumu, papildinājumu veikšanai vai saskaņo 5 (piecu) darbdienu laikā no saņemšanas dienas;
3.1.7.3. aktualizētu apakšuzņēmēju sarakstu, ja attiecināms, kurā ir norādīti visi Darbu izpildē iesaistītie apakšuzņēmēji un apakšuzņēmēju apakšuzņēmēji, kuri konkrētajā brīdī Izpildītājam ir zināmi; aktualizētu apakšuzņēmēju sarakstu Pasūtītājs saskaņo Līguma 8. sadaļā noteiktajā kārtībā; 
3.1.8. pieprasīt Pasūtītājam visus tā rīcībā esošos dokumentus, informāciju, kas nepieciešama, lai būvprojekta apstiprinājuma dokumentā saņemtu būvvaldes atzīmi par būvdarbu uzsākšanas nosacījumu izpildi un saņemtu aktu par Objekta pieņemšanu ekspluatācijā;
3.1.9. 10 (desmit) darbdienu laikā pēc Paziņojumā norādītā Darbu uzsākšanas datuma Izpildītājs iesniedz būvvaldei būvprojekta apstiprinājuma dokumentā norādītos un Tehniskajās specifikācijās minētos dokumentus, tai skaitā Pasūtītāja pārstāvja un atbildīgā būvuzrauga saskaņotu darbu veikšanas projektu;
3.1.10. pirms būvdarbu uzsākšanas Izpildītājs Valsts darba inspekcijai iesniedz paziņojumu par būvdarbu uzsākšanu Objektā, par ko informē Pasūtītāja pārstāvi;
3.1.11. pirms būvdarbu uzsākšanas pieņemt Objektu ar Objekta nodošanas–pieņemšanas aktu, ko paraksta atbildīgais būvdarbu vadītājs un Pasūtītāja pārstāvis; Objekta nodošanas–pieņemšanas aktā tiek fiksēts Objekta tehniskais, vizuālais u.c. stāvoklis Objekta nodošanas brīdī un fiksēti komunālo maksājumu skaitītāju rādījumus (ja attiecināms);
3.1.12. parakstot Objekta nodošanas–pieņemšanas aktu, Izpildītājs apliecina, ka pilnībā ir iepazinies ar Objektu, visiem noteikumiem un prasībām, kas attiecināmi uz Līgumā noteikto būvdarbu izpildi; izņemot gadījumu, kad viņam tas kļuva zināms pēc konstrukcijas vai tās daļas atsegšanas, bet ne gadījumā, kad Objekta, tā segtās daļas vai konstrukcijas stāvoklis ir norādīts Līguma un/vai būvprojekta dokumentācijā un Objekta nodošanas–pieņemšanas aktā;
3.1.13. Izpildītājs nav tiesīgs uzsākt būvdarbus pirms Objekta nodošanas–pieņemšanas akta abpusējas parakstīšanas; tā neparakstīšana no Izpildītāja puses neietekmē būvdarbu uzsākšanas termiņu; 
3.1.14. nodrošināt būvdarbu pienācīgai izpildei nepieciešamo darbaspēku, materiālus, iekārtas, tehniku, mehānismus, instrumentus un aprīkojumu;
3.1.15. uzņemties pilnu atbildību par būvdarbu izpildē iesaistīto darbaspēku, materiāliem, iekārtām, tehniku, mehānismiem, instrumentiem un aprīkojumu, kas tiek izmantots būvdarbu izpildē un atrodas Objektā un/vai Objektam blakus esošajās teritorijās;
3.1.16. izpildot būvdarbus, ievērot visas būvnormatīvos noteiktās darba drošības, aizsardzības noteikumu, tehniskās, sanitārās, vides aizsardzības, ugunsdrošības u.c. prasības;
3.1.17. būvnormatīvos paredzētajā kārtībā norobežot Objektu un būvdarbu izpildes zonas;
3.1.18. ievērot darba laiku Objektā – organizēt darbu atbilstoši normatīvo aktu prasībām un būvdarbus primāri veikt darbdienās, darba laikā, sagādājot iespējami mazākas neērtības Objektam blakus esošo teritoriju iedzīvotājiem un lietotājiem;
3.1.19. [bookmark: _Hlk199833117]Darbu izpildē izmantot tikai tādus būvizstrādājumus, materiālus, iekārtas, ierīces un sistēmas, kas ir videi draudzīgas, ilglaicīgas un atbilst Eiropas Parlamenta un Padomes Regulas (ES) Nr. 305/2011 (2011. gada 9. marts), ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK, Ministru kabineta 2014. gada 25. marta noteikumu Nr. 156 “Būvizstrādājumu tirgus uzraudzības kārtība” nosacījumiem, būvprojektā paredzētajām tehniskajām prasībām un deklarētajām ekspluatācijas īpašībām un kas ir apstiprināti ar atbildīgā būvdarbu vadītāja, būvuzrauga un Pasūtītāja pārstāvja saskaņotu materiālu apstiprināšanas formu;
3.1.20. ievērot Tehniskajās specifikācijās noteiktos ar Darbu izpildi saistīto dokumentu izstrādes, saskaņošanas un iesniegšanas nosacījumus un termiņus; ja termiņu kavējuma gadījumā un pēc Pasūtītāja pārstāvja atgādinājuma saņemšanas Izpildītājs nenodrošina attiecīgo dokumentu izstrādi, saskaņošanu un/vai iesniegšanu Pasūtītāja pārstāvja atgādinājumā norādītajā termiņā, šāds kavējums tiek uzskatīts par nepienācīgu saistību izpildi un Pasūtītājam ir tiesības Izpildītājam piemērot līgumsodu par katru pārkāpuma dienu;
3.1.21. ievērot grafikā norādītos Darbu izpildes etapu un posmu termiņus; ja no Izpildītāja neatkarīgu apstākļu dēļ Darbu izpilde nav iespējama grafikā norādītajos termiņos, Izpildītājs ne vēlāk kā 5 (piecu) darbdienu laikā no fakta konstatēšanas Pasūtītājam sniedz rakstisku, faktos balstītu termiņu kavējuma pamatojumu un iesniedz saskaņošanai aktualizētu grafiku; ja termiņu kavējuma pamatojums un aktualizēts grafiks Pasūtītājam netiek savlaicīgi iesniegts, tad grafikā norādīto Darbu etapu un posmu izpildes termiņu kavēšana tiek uzskatīta par nepienācīgu saistību izpildi un Pasūtītājam ir tiesības Izpildītājam piemērot līgumsodu par katru pārkāpuma dienu;
3.1.22. nekavējoties, bet ne vēlāk kā 5 (piecu) darbdienu laikā no fakta konstatēšanas, rakstiski ziņot atbildīgajam būvuzraugam un Pasūtītājam par apstākļiem, kas atklājušies būvdarbu izpildes procesā un var radīt šķēršļus turpmākai būvdarbu kvalitatīvai un savlaicīgai izpildei vai radīt zaudējumus; Pasūtītāja informēšana pēc būtības neatbrīvo Izpildītāju no pienākuma izpildīt būvdarbus, ievērojot Līgumā un grafikā noteiktos termiņus; Izpildītāja pienākums ir veikt visas nepieciešamās darbības, kas ir tā spēkos, lai pēc iespējas minimizētu būvdarbu vai citu saistību izpildes kavējumu; 
3.1.23. nekavējoties, bet ne vēlāk kā 3 (trīs) darbdienu laikā no fakta konstatēšanas, rakstiski ziņot autoruzraugam, atbildīgajam būvuzraugam un Pasūtītājam par būvprojektā konstatētajām kļūdām vai trūkumiem (tai skaitā par nepilnīgiem risinājumiem, materiālu un metožu pielietojumiem u.c.), sniedzot priekšlikumus iespējamajiem risinājumiem konstatēto neatbilstību novēršanai; šajā punktā minētie apstākļi nedod tiesības Izpildītājam vienpusēji atkāpties no Līguma izpildes;
3.1.24. veikt būvdarbus akceptēto būvprojekta risinājumu ietvaros; izmaiņas ir pieļaujamas tikai saskaņā ar autoruzrauga, atbildīgā būvdarbu vadītāja, būvuzrauga un Pasūtītāja pārstāvja saskaņotu būvprojekta izmaiņu risinājumu; ja saskaņotais būvprojekta izmaiņu risinājums paredz izmaiņas Tāmes lokālajā tāmē norādītajos būvdarbu veidos, daudzumos vai izmaksās, tad izmaiņas ir pieļaujamas pēc Līgumā noteiktajā kārtībā sastādīta un Pušu parakstīta akta par būvdarbu apjoma izmaiņām;
3.1.25. izmaiņas būvdarbu veidos vai pielietotajos būvizstrādājumos, materiālos, iekārtās, ierīcēs un sistēmās ir pieļaujamas tikai saskaņā ar atbildīgā būvdarbu vadītāja, autoruzrauga, būvuzrauga un Pasūtītāja pārstāvja saskaņotu materiālu nomaiņas formu; ja saskaņotā materiālu nomaiņas forma paredz izmaiņas Tāmes lokālajā tāmē norādītajos būvdarbu veidos, daudzumos vai izmaksās, tad izmaiņas ir pieļaujamas pēc Līgumā noteiktajā kārtībā sastādīta un Pušu parakstīta akta par būvdarbu apjoma izmaiņām; nesaskaņotas būvdarbu veidu, daudzumu vai pielietoto būvizstrādājumu, materiālu, iekārtu, ierīču un sistēmu izmaiņas Pasūtītājs neapmaksā;
3.1.26. nodot būvuzraugam un Pasūtītāja pārstāvim būvizstrādājumu, materiālu, iekārtu, ierīču un sistēmu ražotāju un/vai izplatītāja izsniegtos pielietošanas un/vai iestrādes, iebūves norādījumus vai instrukcijas, ja šie dokumenti nav pievienoti pie materiālu apstiprināšanas formas vai materiālu nomaiņas formas;
3.1.27. ja Izpildītājs savā piedāvājumā ir iekļāvis analogus būvizstrādājumus, materiālus, iekārtas, ierīces, sistēmas un/vai risinājumus, salīdzinot ar būvprojektā uzrādītajiem konkrētiem materiāliem un iekārtām, tad Izpildītājs ir atbildīgs par šo analogu pielietošanas rakstisku saskaņojumu ar autoruzraugu, būvuzraugu un Pasūtītāja pārstāvi un būvprojekta izmaiņu risinājumu izstrādi, ja tādi ir nepieciešami; visa veida izdevumus par Pasūtītāja pārstāvja nesaskaņotu analogu pielietošanu būvdarbu izpildē sedz Izpildītājs;
3.1.28. patstāvīgi saskaņot ar autoruzraugu, būvuzraugu un Pasūtītāja pārstāvi mezglu un detaļu risinājumus, izvēlēto materiālu, konstrukciju, iekārtu, ierīču u.c. krāsu, formu, faktūru, rakstu un citas estētiskās un tehniskās īpašības, ja tās nav norādītas būvprojektā un/vai būvnormatīvos; ja šajā punktā minētie risinājumi paredz izmaiņas Tāmes lokālajā tāmē norādītajos būvdarbu veidos, daudzumos vai izmaksās, tad izmaiņas ir pieļaujamas pēc Līgumā noteiktajā kārtībā sastādīta un Pušu parakstīta akta par būvdarbu apjoma izmaiņām;
3.1.29. nodrošināt atbildīgā būvdarbu vadītāja vai tā aizvietotāja un citu Izpildītāja pārstāvju (ja nepieciešams) dalību būvsapulcēs un ievērot visu būvsapulču protokolos Izpildītājam noteikto uzdevumu un prasību izpildi protokolos noteiktajos termiņos; būvsapulcēs noteiktie uzdevumi, prasības un termiņi Izpildītājam ir saistoši arī tad, ja tā pārstāvji nav piedalījušies būvsapulcēs, un tie nav pretrunā Līguma, Tehnisko specifikāciju noteikumiem un būvnormatīviem; būvsapulču protokolus no Izpildītāja puses paraksta atbildīgais būvdarbu vadītājs vai tā aizvietotājs, kurš piedalījies būvsapulcē; 
3.1.30. Izpildītājs organizē visas valsts un pašvaldības institūciju kontroles un pārbaudes, kas paredzētas būvnormatīvos un ir nepieciešamas būvdarbu veikšanai un Objekta nodošanai ekspluatācijā, tai skaitā pieprasa un saņem atzinumus, nodrošina kadastrālās uzmērīšanas lietas izstrādi, topogrāfijas plānu un citus izpilduzmērījumu izstrādi un saskaņošanu, kas nepieciešami akta par Objekta pieņemšanu ekspluatācijā vai būvvaldes atzīmes par būvdarbu pabeigšanu saņemšanai;
3.1.31. ne vēlāk kā 3 (trīs) darbdienu laikā no Pasūtītāja vai Pasūtītāja pārstāvja pieprasījuma saņemšanas dienas sniegt rakstisku atskaiti Pasūtītājam par Darbu izpildes progresu;
3.1.32. pēc Pasūtītāja pārstāvja, būvuzrauga, būvinspektora vai citas atbildīgās institūcijas amatpersonas rakstiska vai mutiska pieprasījuma saņemšanas ierasties Objektā un piedalīties Objekta apsekošanā pieprasījumā norādītajā datumā un laikā;
3.1.33. ne vēlāk kā 3 (trīs) darbdienu laikā sagatavot un būvinspektoram vai citai atbildīgās institūcijas amatpersonai sniegt visu Izpildītāja atbildībā esošo informāciju un dokumentus, kas nepieciešami atzinumā par būves pārbaudi iekļauto norādījumu izpildei;
3.1.34. Izpildītājam ir pienākums līgumos ar apakšuzņēmējiem iekļaut MK noteikumu Nr. 419 5., 6., 9. un 10. punktā noteiktās prasības, tai skaitā Izpildītājam ir pienākums nodrošināt laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un Pasūtītāja samaksātajiem būvdarbiem;
3.1.35. Izpildītājam ir pienākums nekavējoties pēc Pasūtītāja pieprasījuma iesniegt darba samaksas aprēķinu kopijas un to dokumentu kopijas, kas apliecina nodokļu, obligātās valsts sociālās apdrošināšanas iemaksu un citu obligāto maksājumu veikšanu saistībā ar būvdarbu izpildē nodarbinātajiem apakšuzņēmējiem un personālu;
3.1.36. nodrošināt kārtību un tīrību Objektā, pastāvīgi un regulāri izvest no Objekta būvdarbu izpildes rezultātā radušos būvgružus un citus atkritumus, tos nododot atkritumu apsaimniekotājam (juridiskai personai), kuram ir spēkā esoša Valsts vides dienesta izsniegta atkritumu apsaimniekošanas atļauja; Izpildītājs ir atbildīgs par būvgružu un būvdarbu izpildes rezultātā radušos atkritumu nogādāšanu uz attiecīgo atkritumu poligonu/izgāztuvi; ja Izpildītājs šo pienākumu neveic pēc Pasūtītāja pirmā pieprasījuma, Pasūtītājam ir tiesības organizēt būvgružu izvešanu pašam vai uzdot to darīt trešajām personām; šajā gadījumā Izpildītājs sedz Pasūtītājam radušos izdevumus un zaudējumus;
3.1.37. Izpildītājam ir pienākums nodrošināt autoruzraugam, būvuzraugam, Pasūtītāja pārstāvim un tā pieaicinātajām personām brīvu piekļuvi Objektam un būvdarbu izpildes zonām, lai veiktu izpildīto būvdarbu pārbaudi vai citas nepieciešamās darbības, kā arī pēc Pasūtītāja pārstāvja pieprasījuma nodrošināt instrumentus, mehānismus, darbaspēku, dokumentus u.tml. šādas pārbaudes veikšanai;
3.1.38. ar būvdarbu izpildes aktu nodot Pasūtītājam kvalitatīvi, atbilstoši Līguma noteikumiem un Tehnisko specifikāciju nosacījumiem attiecīgā periodā izpildītus būvdarbus; 
3.1.39. ar Būvdarbu nodošanas–pieņemšanas aktu nodot Pasūtītājam kvalitatīvi, atbilstoši Līguma noteikumiem un Tehnisko specifikāciju nosacījumiem izpildītus būvdarbus;
3.1.40. Izpildītājs pēc Objekta pieņemšanas ekspluatācijā iesniedz Pasūtītājam Darbu nodošanas–pieņemšanas aktu, kas ir noformēts atbilstoši MK noteikumu Nr. 419 pielikumam/prasībām un ko 10 (desmit) darbdienu laikā no saņemšanas paraksta Puses un saskaņo Pasūtītāja pārstāvis;
3.1.41. kompensēt zaudējumus, kas Pasūtītājam vai citām personām radušies Izpildītāja vai tā iesaistītās trešās personas vainas vai neuzmanības dēļ 10 (desmit) darbdienu laikā no pretenzijas nosūtīšanas dienas.
3.2. Pasūtītāja saistības: 
3.2.1. Pasūtītājs nodod Objektu Izpildītājam būvdarbu uzsākšanai, sastādot Objekta nodošanas–pieņemšanas aktu, ko paraksta atbildīgais būvdarbu vadītājs, Pasūtītāja pārstāvis un iestādes vadītājs;
3.2.2. Pasūtītājs pilnvaro Izpildītāju veikt BIS visas nepieciešamās darbības, kā arī izsniegt Izpildītājam pilnvaru Pasūtītāja vārdā pieprasīt, iesniegt, saņemt un saskaņot visus nepieciešamos dokumentus visās valsts, pašvaldības un citās iestādēs un institūcijās, lai saņemtu būvvaldes atzīmi par būvdarbu uzsākšanas nosacījumu izpildi un saņemtu BIS reģistrētu aktu par Objekta pieņemšanu ekspluatācijā/atzīmi par būvdarbu pabeigšanu;
3.2.3. izsniegt Izpildītājam visus Pasūtītāja rīcībā esošos dokumentus, kas Izpildītājam nepieciešami, lai veiktu Darbus;
3.2.4. [bookmark: _Hlk193215448]ievērot Tehniskajās specifikācijās Pasūtītāja pārstāvim noteiktos ar Darbu izpildi saistīto dokumentu izskatīšanas un saskaņošanas termiņus;
3.2.5. būvsapulču protokolus no Pasūtītāja puses paraksta Pasūtītāja pārstāvis;
3.2.6. nodrošināt Objektā būvuzraudzību un autoruzraudzību;
3.2.7. ar būvdarbu izpildes aktu pieņemt Izpildītāja kvalitatīvi, atbilstoši Līguma noteikumiem un Tehnisko specifikāciju nosacījumiem attiecīgā periodā izpildītus būvdarbus;
3.2.8. ar Būvdarbu nodošanas–pieņemšanas aktu pieņemt Izpildītāja kvalitatīvi, atbilstoši Līguma noteikumiem un Tehnisko specifikāciju nosacījumiem izpildītus būvdarbus;
3.2.9. ja Pasūtītāja pārstāvim un/vai Pasūtītājam ir pamatotas pretenzijas par izpildīto būvdarbu kvalitāti, tad Pasūtītājam ir tiesības neparakstīt būvdarbu izpildes aktu un/vai Būvdarbu nodošanas–pieņemšanas aktu, un pieprasīt no Izpildītāja defektu novēršanu nekavējoties; 
3.2.10. ar Darbu pieņemšanas-nodošanas aktu pieņemt Izpildītāja izpildītos Darbus un ekspluatācijā pieņemto Objektu; 
3.2.11. Pasūtītājs nav atbildīgs par būvdarbu izpildē Izpildītāja iesaistīto darbaspēku, materiāliem, iekārtām, tehniku, mehānismiem, instrumentiem, aprīkojumu un citām materiālajām vērtībām, kas tiek izmantotas būvdarbu izpildē un atrodas Objektā un/vai Objektam blakus esošajās teritorijās;
3.2.12. Pasūtītāja pārstāvim ir tiesības kontrolēt Līguma noteikumu un Tehnisko specifikāciju nosacījumu izpildi, kā arī jebkurā laikā ierasties Objektā, lai iepazītos ar būvdarbu izpildes gaitu un kvalitāti; Pasūtītāja pārstāvis un būvuzraugs jebkurā laikā var sniegt Izpildītājam norādījumus būvdarbu izpildei vai defektu un/vai neatbilstību novēršanai saskaņā ar Līgumu;
3.2.13. Pasūtītāja pārstāvim ir tiesības dot Izpildītājam priekšrakstus un rīkojumus būvdarbu veikšanai un būvprojektā norādīto vai Izpildītāja piedāvāto būvizstrādājumu, materiālu, iekārtu, ierīču un sistēmu aizvietošanai, ja tas palīdz Līguma mērķu sasniegšanai, sekmē Objekta ilgtspējīgāku un racionālāku ekspluatāciju un/vai būvniecības izmaksu samazināšanu, kā arī nemaina būvprojekta principiālos un funkcionālos risinājumus;
3.2.14. Pasūtītājam ir tiesības pieprasīt Izpildītājam veikt atbildīgā būvdarbu vadītāja un citu būvdarbu vadītāju, kā arī darba aizsardzības koordinatora nomaiņu, ja viņi nepienācīgi pilda savus pienākumus, neatrodas Objektā vai viņu kvalifikācija un/vai pieredze nav atbilstoša veicamo būvdarbu apjomam un sarežģītībai; šajā gadījumā Izpildītājs ne vēlāk kā 10 (desmit) darbdienu laikā no Pasūtītāja pieprasījuma saņemšanas dienas Pasūtītājam Līguma 8. sadaļā noteiktajā kārtībā saskaņošanai iesniedz Darbu izpildē iesaistāmo speciālistu nomaiņai nepieciešamos dokumentus un pēc Pasūtītāja saskaņojuma saņemšanas nodrošina šo speciālistu iesaisti Darbu izpildē;
3.2.15. Pasūtītājam ir tiesības pieprasīt Izpildītājam veikt papildu darbaspēka vai apakšuzņēmēju piesaistīšanu Darbu izpildē, ja Izpildītājs kavē grafikā norādīto darbu veidu vai etapu izpildes termiņus vairāk nekā par 5 (piecām) darbdienām; šajā gadījumā Izpildītājs ne vēlāk kā 10 (desmit) darbdienu laikā no Pasūtītāja pieprasījuma saņemšanas dienas Pasūtītājam Līguma 8. sadaļā noteiktajā kārtībā saskaņošanai iesniedz Darbu izpildē iesaistāmo papildu darbaspēka vai apakšuzņēmēju saskaņošanai nepieciešamos dokumentus un pēc Pasūtītāja saskaņojuma saņemšanas nodrošina šī papildu darbaspēka vai apakšuzņēmēju iesaisti Darbu izpildē;
3.2.16. Pasūtītājam ir tiesības nodot trešajām personām daļu no Izpildītāja veicamajiem Darbiem, ja Izpildītājs kavē Darbu izpildes termiņus, kas noteikti grafikā, atlikto būvdarbu sarakstā vai būvdarbu defektu aktā, vairāk nekā par 5 (piecām) darbdienām, un pēc Pasūtītāja brīdinājuma saņemšanas atsakās turpināt vai turpina vilcināt konkrēto Darbu izpildi Pasūtītāja norādītajā termiņā; šajā gadījumā Izpildītājs atlīdzina Pasūtītājam visus radušos izdevumus un zaudējumus; minētie apstākļi neatbrīvo Izpildītāju no pārējo Līgumā noteikto saistību izpildes un nedod tiesības vienpusēji atkāpties no Līguma izpildes;
3.2.17. Pasūtītājs apņemas veikt Līgumā paredzētos maksājumus.

4. [bookmark: _Ref205969553]BŪVDARBU, OBJEKTA PIEŅEMŠANAS–NODOŠANAS KĀRTĪBA
4.1. [bookmark: _Ref205969835]Izpildītājs sagatavo un līdz katra nākamā mēneša 10. (desmitajam) datumam iesniedz Pasūtītājam Tehniskajās specifikācijās noteiktajā kārtībā sagatavotu ikmēneša būvdarbu izpildes aktu, ko paraksta Puses, būvuzraugs un Pasūtītāja pārstāvis.
4.2. [bookmark: _Ref205903226]Pasūtītājs ikmēneša būvdarbus pieņem un ikmēneša būvdarbu izpildes aktu izskata un paraksta MK noteikumu Nr. 419 noteiktajā kārtībā ne vēlāk kā 10 (desmit) (ja Līgumcena ir mazāka par 170 000,00 EUR) / 20 (divdesmit) (ja Līgumcena ir 170 000,00 EUR vai lielāka) darbdienu laikā no akta saņemšanas dienas.
4.3. [bookmark: _Ref205893058]Ja Pasūtītājs nepieņem ikmēneša būvdarbus, tas neparaksta ikmēneša būvdarbu izpildes aktu un 10 (desmit) (ja Līgumcena ir mazāka par 170 000,00 EUR) / 20 (divdesmit) (ja Līgumcena ir 170 000,00 EUR vai lielāka) laikā no ikmēneša būvdarbu izpildes akta saņemšanas dienas iesniedz Izpildītājam:
4.3.1. pretenziju, norādot ar Līguma noteikumiem un Tehnisko specifikāciju nosacījumiem pamatotas nepilnības, kuru dēļ Pasūtītājs nevar parakstīt ikmēneša būvdarbu izpildes aktu, ja nepilnības nav saistītas ar būvdarbu kvalitāti;
4.3.2. Pasūtītāja pārstāvja un atbildīgā būvuzrauga sagatavotu un saskaņotu defektu aktu, ja nepilnības ir saistītas ar būvdarbu kvalitāti.
4.4. Izpildītājam 10 (desmit) darbdienu laikā no Līguma 4.3. punktā norādītās pretenzijas vai būvdarbu defektu akta saņemšanas, Pasūtītājam un atbildīgajam būvuzraugam ir jāiesniedz koriģēts ikmēneša būvdarbu izpildes akts vai Izpildītāja atbildīgā būvdarbu vadītāja parakstīti, pamatoti rakstiski argumenti un iebildumi pret pretenzijā vai būvdarbu defektu aktā norādītajām nepilnībām.
4.5. Ja Pasūtītājs nepiekrīt Izpildītāja atbildīgā būvdarbu vadītāja sniegtajiem rakstiskajiem argumentiem un iebildumiem pret būvdarbu defektu aktā norādītajām nepilnībām attiecībā uz būvdarbu izpildes kvalitāti, tas 40 (četrdesmit) darbdienu laikā pasūta būves ekspertīzi par veikto būvdarbu kvalitāti. Ekspertīzes uzdevums ir noteikt būves vai būves daļas atbilstību normatīvo aktu un Pasūtītāja noteiktajām prasībām, kā arī faktiski izpildīto būvdarbu apjomu, atbilstību būvprojektam un tajā veiktajām izmaiņām, atbilstošo materiālu un tiem atbilstošās iestrādes tehnoloģijas piemērošanu.
4.6. Ja defekti ir konstatēti daļā būvdarbu, tad Pasūtītājs, parakstot ikmēneša būvdarbu izpildes aktu, pieņem tos būvdarbus, kuru izpildē defekti nav konstatēti. Pēc defektu novēršanas izpildītos būvdarbus ietver nākamā mēneša būvdarbu izpildes aktā.
4.7. Ja būves ekspertīzes par veikto būvdarbu kvalitāti lēmumā netiek apstiprināti Pasūtītāja pārstāvja un atbildīgā būvuzrauga sagatavotajā un saskaņotajā būvdarbu defektu aktā norādītie defekti, būvdarbi tiek pieņemti būves ekspertīzes par veikto būvdarbu kvalitāti lēmuma iesniegšanas dienā un būvdarbu izpildes akta parakstīšana nav nepieciešama; defektu aktā norādītie būvdarbi tiek iekļauti kārtējā ikmēneša būvdarbu izpildes aktā.
4.8. Ja Izpildītājs piekrīt Pasūtītāja pārstāvja un atbildīgā būvuzrauga saskaņotajā būvdarbu defektu aktā norādītajiem defektiem vai ekspertīze apstiprina būvdarbu defektu aktā norādīto defektu esību, Izpildītājs un Pasūtītājs rakstiski vienojas par saprātīgu termiņu defektu aktā norādīto defektu novēršanai, ņemot vērā defektu novēršanai nepieciešamo darbu apjomu, specifikāciju, meteoroloģiskos apstākļus un materiālu piegādes termiņus. Ja Izpildītājs un Pasūtītājs nevar vienoties par defektu aktā norādīto defektu novēršanas termiņu, tad to nosaka atbildīgais būvuzraugs.
4.9. Ja būves ekspertīze apstiprina Pasūtītāja pārstāvja un atbildīgā būvuzrauga saskaņotajā būvdarbu defektu aktā norādīto defektu esību, Izpildītājs sedz visus ar būves ekspertīzi saistītos Pasūtītājam radītos izdevumus.
4.10. Pēc Pasūtītāja pārstāvja sagatavotajā pretenzijā norādīto neatbilstību novēršanas un/vai Pasūtītāja pārstāvja un būvuzrauga saskaņotajā būvdarbu defektu aktā norādīto būvdarbu defektu novēršanas Izpildītājs tā izpildītos būvdarbus iekļauj kārtējā ikmēneša būvdarbu izpildes aktā.
4.11. Ja Pasūtītāja pārstāvja un būvuzrauga saskaņotajā būvdarbu defektu aktā ir norādīti nebūtiski defekti un Izpildītājs ar Pasūtītāju ir rakstiski vienojies par šo defektu novēršanas termiņu, tad Pasūtītājam ir tiesības pieņemt būvdarbu defektu aktā norādītos nebūtiskos defektus un veikt par tiem norēķinus. Par nebūtiskiem defektiem ir uzskatāmi tādi defekti, kas neietekmē būves konstrukciju atbilstību normatīvo aktu prasībām un būvprojektam, netraucē turpmāko būvdarbu veikšanu, neierobežo būves lietošanu, kā arī neietekmē citu būvdarbu kvalitāti.
4.12. Ja Pasūtītājs neparaksta būvdarbu izpildes aktu Līguma 4.2. punktā minētajā termiņā, kā arī neiesniedz Izpildītājam Līguma 4.3. punktā norādīto pretenziju vai būvdarbu defektu aktu, uzskatāms, ka Pasūtītājs izpildītos ikmēneša būvdarbus ir pieņēmis Līguma 4.2. punktā minētā termiņa pēdējā dienā, un būvdarbu izpildes akts stājās spēkā bez Pasūtītāja paraksta.
4.13. Pasūtītāja parakstīts ikmēneša izpildīto būvdarbu akts ir pamats izpildīto būvdarbu samaksas veikšanai, bet nenozīmē šo būvdarbu vai Līgumā noteikto Darbu gala pieņemšanu no Pasūtītāja puses un neatbrīvo Izpildītāju no pienākuma novērst Darbu izpildes laikā konstatētos būvdarbu defektus, trūkumus un neatbilstības par saviem līdzekļiem.
4.14. Pēc būvdarbu pabeigšanas Izpildītājs nodod Pasūtītājam visus izpildītos būvdarbus šādā kārtībā:
4.14.1. iesniedz būvdarbu izpildes aktu par pēdējā mēnesī izpildītajiem būvdarbiem, ko paraksta Puses, būvuzraugs un Pasūtītāja pārstāvis saskaņā ar šajā Līguma sadaļā noteikto kārtību;
4.14.2. iesniedz Pasūtītājam Tehniskajās specifikācijās noteiktajā kārtībā sagatavotu Būvdarbu nodošanas–pieņemšanas aktu, ko saskaņo atbildīgais būvuzraugs un atbildīgais autoruzraugs un paraksta atbildīgais būvdarbu vadītājs, Pasūtītāja pārstāvis un Puses;
4.14.3. būvdarbu pabeigšanas datumu Būvdarbu nodošanas–pieņemšanas aktā norāda atbildīgais būvuzraugs;
4.14.4. paziņo Pasūtītājam par būves gatavību ekspluatācijai pēc tam, kad Izpildītājs BIS ir apstiprinājis apliecinājumu par būves gatavību ekspluatācijai.
4.15. Ja Pasūtītājs, Pasūtītāja pārstāvis vai būvuzraugs 10 (desmit) darbdienu laikā no Būvdarbu nodošanas–pieņemšanas akta iesniegšanas dienas izvirza pamatotas pretenzijas par izpildīto būvdarbu atbilstību Līguma nosacījumiem, tad Pasūtītājam ir tiesības neparakstīt Būvdarbu nodošanas–pieņemšanas aktu un Izpildītājam nekavējoties ir jānovērš pieļautās kļūdas un neprecizitātes.
4.16. Pēc Darbu pabeigšanas (BIS reģistrēts akts par Objekta pieņemšanu ekspluatācijā) Izpildītājs iesniedz Pasūtītājam Tehniskajās specifikācijās un MK noteikumu Nr. 419 noteiktajā kārtībā sagatavotu Darbu nodošanas–pieņemšanas aktu, ko paraksta Puses, saskaņo atbildīgais būvdarbu vadītājs un Pasūtītāja pārstāvis.
4.17. Ja Pasūtītājs vai Pasūtītāja pārstāvis 10 (desmit) darbdienu laikā no Darbu nodošanas–pieņemšanas akta iesniegšanas dienas izvirza pamatotas pretenzijas par izpildīto Darbu atbilstību Līguma un/vai Tehnisko specifikāciju noteikumiem, tad Pasūtītājam ir tiesības neparakstīt Darbu nodošanas–pieņemšanas aktu, un Izpildītājam nekavējoties ir jānovērš pieļautās kļūdas un neprecizitātes. Ar Darbu nodošanas–pieņemšanas aktu un tā parakstīšanas datumu Objekts tiek nodots Pasūtītājam.
4.18. Būvdarbu nodošanas–pieņemšanas akta un Darbu nodošanas–pieņemšanas akta parakstīšana neatņem Pasūtītājam tiesības Līguma spēkā esības laikā, tai skaitā būvdarbu garantijas laikā izteikt pretenzijas par Izpildītāja veikto būvdarbu defektiem, trūkumiem un neatbilstībām, un Izpildītājam ir pienākums novērst defektu aktā norādītos defektus un/vai izpildīt atlikto darbu aktā uzskaitītos darbus, kā arī veikt būvdarbu garantijas laikā pieteikto būvdarbu defektu novēršanu par saviem līdzekļiem Pasūtītāja nosūtītajā paziņojumā par Objektā konstatētajiem defektiem norādītajos termiņos.
4.19. Izpildītājs ikmēneša būvdarbu izpildes aktus, Būvdarbu nodošanas–pieņemšanas aktu un Darbu nodošanas–pieņemšanas aktu var sagatavot un parakstīt elektroniski, ievērojot Latvijas Republikas normatīvajos aktos noteiktās prasības. Elektroniski sagatavotais un ar drošu elektronisko parakstu parakstītais akts uzskatāms par saistošu Pasūtītājam, ja tas satur atsauci uz Līgumu. Šādā gadījumā Izpildītājs nodošanas–pieņemšanas aktu nosūta Pasūtītājam uz oficiālo elektronisko adresi.

5. [bookmark: _Ref205969579]LĪGUMCENA UN NORĒĶINU KĀRTĪBA
5.1. [bookmark: _Ref205883041]Par savlaicīgi un kvalitatīvi izpildītiem Līguma 2.1. punktā noteiktajiem Darbiem Pasūtītājs maksā Izpildītājam kopējo līgumcenu saskaņā ar Finanšu piedāvājumu ________ EUR (___________ euro un __ centi) apmērā, neieskaitot PVN. 
5.2. Pasūtītājs maksā Izpildītājam līgumcenu šādā kārtībā:
5.2.1. [bookmark: _Ref205910214]avansa maksājumu (priekšapmaksu) __ % (_________ procentu) jeb ________ EUR (___________ euro un __ centi) apmērā no līgumcenas Pasūtītājs samaksā Izpildītājam 20 (divdesmit) darbdienu laikā pēc Izpildītāja rēķina saņemšanas un avansa maksājuma (priekšapmaksas) garantijas, kas nav mazāka par šajā apakšpunktā noteiktās priekšapmaksas summu, saņemšanas Līgumā noteiktajā kārtībā; Izpildītājam ir tiesības atteikties no avansa maksājuma saņemšanas vai saņemt to daļēji;
5.2.2. [bookmark: _Ref205910349]par iepriekšējā mēnesī izpildītajiem būvdarbiem Pasūtītājs samaksā Izpildītājam 10 (desmit) darbdienu laikā pēc būvdarbu izpildes akta abpusējas parakstīšanas un Izpildītāja rēķina saņemšanas, atskaitot jau veiktās priekšapmaksas summu ___% (______ procentu) apmērā no attiecīgā rēķina summas (ja tāda ir veikta), ieturot garantijas laika garantijas summu 5 % (piecu procentu) apmērā no attiecīgā rēķina summas un iespējamos līgumsodus; par pēdējā mēneša būvdarbu izpildi maksājums tiek veikts Līguma 5.2.3. apakšpunktā noteiktajā kārtībā;
5.2.3. [bookmark: _Ref205906665]pēc Darbu izpildes un Objekta pieņemšanas ekspluatācijā Pasūtītājs veic galējo norēķinu un samaksā Izpildītājam par pēdējā mēnesī izpildītajiem būvdarbiem 30 (trīsdesmit) dienu laikā:
5.2.3.1. pēc pēdējā mēneša būvdarbu izpildes akta abpusējas parakstīšanas, akta par Objekta pieņemšanu ekspluatācijā reģistrēšanas BIS, Darbu nodošanas–pieņemšanas akta abpusējas parakstīšanas;
5.2.3.2. Izpildītāja rēķina saņemšanas, ko Izpildītājs iesniedz 20 (divdesmit) darbdienu laikā pēc Darbu nodošanas–pieņemšanas akta abpusējas parakstīšanas;
5.2.3.3. atskaitot izmaksāto un neapgūto priekšapmaksas summu, garantijas laika garantijas summu 5 % (piecu procentu) apmērā un ieturot iespējamos līgumsodus;
5.2.4. 30 (trīsdesmit) dienu laikā pēc Līguma 7.4.3. apakšpunkta nosacījumiem atbilstoša Izpildītāja rēķina vai Līguma 7.5. punkta nosacījumiem atbilstošas bankas garantijas vai apdrošināšanas sabiedrības garantijas apdrošināšanas polises un Izpildītāja rēķina saņemšanas Pasūtītājs izmaksā Izpildītājam ieturēto garantijas laika garantijas summu.
5.3. [bookmark: _Ref205908607]Ja Izpildītāja faktiski izpildīto Darbu līgumcena ir mazāka nekā Līguma 5.1. punktā noteiktā un pēdējā mēneša būvdarbu izpildes aktā norādītā izpildīto būvdarbu vērtība pēc garantijas laika garantijas summas ieturējuma ir mazāka par Izpildītājam avansā samaksātās līgumcenas priekšapmaksas summas atlikumu (neapgūto priekšapmaksas summu), tad Izpildītājs izraksta Pasūtītājam kredītrēķinu par avansā samaksātās, bet neapgūtās avansa maksājuma (priekšapmaksas) summas apmēru. Izpildītājam kredītrēķina samaksa ir jāveic 5 (piecu) darbdienu laikā pēc minētā rēķina nosūtīšanas dienas. Ja Izpildītājs kavē rēķina samaksu, Pasūtītājam ir tiesības Izpildītājam avansā samaksātās priekšapmaksas summas atlikumu, kas nav apgūts Līguma izpildes laikā, ieturēt no Izpildītāja Līguma 7.4.1. apakšpunktā noteiktās avansa maksājuma (priekšapmaksas) garantijas.
5.4. Līgumcenā ietverti visi nodokļi (izņemot PVN), nodevas un visi izdevumi, kas nepieciešami Izpildītāja saistību pienācīgai izpildei Līguma ietvaros, kā arī finanšu rezerve 5 % (piecu procentu) apmērā, kas paredzēta Tāmes lokālajās tāmēs norādīto un ikmēneša būvdarbu izpildes aktos neiekļauto (neapgūto) būvdarbu tiešo izmaksu indeksācijai, Objekta uzturēšanas izmaksu segšanai būvdarbu piespiedu dīkstāves laikā un iepriekš neparedzamu, Darbu izpildes pabeigšanai nepieciešamu papildu būvdarbu un/vai ar būvdarbu izpildi saistītu papildu darbu izmaksu segšanai. PVN samaksa tiek veikta Latvijas Republikas normatīvajos aktos noteiktajā kārtībā. Pasūtītājam ir tiesības ieturēt piemēroto līgumsodu, veicot rēķina samaksu, un rakstiski par to informējot Izpildītāju.
5.5. Izpildītājs apliecina un uzņemas atbildību par to, ka Finanšu piedāvājums ar pievienoto Tāmi ietver sevī visus Līguma priekšmeta sasniegšanai nepieciešamos un derīgos darbus. Tāmes tiešajās un netiešajās izmaksās ir iekļautas būvlaukuma iekārtošanas, uzturēšanas, būvdarbu organizēšanas, vadīšanas, darba aizsardzības un apdrošināšanas izmaksas, tai skaitā izdevumi par būvdarbu veikšanai nepieciešamo elektroenerģiju, siltumu, ūdeni un Objekta uzturēšanu būvdarbu tehnoloģiskā pārtraukuma laikā un Objekta sakopšanu (ģenerālo tīrīšanu) pēc būvdarbu pabeigšanas, kā arī nepieciešamo mezglu detalizēto zīmējumu izstrādes izmaksas, būvdarbu izpildei nepieciešamo būvizstrādājumu, būvkonstrukciju, materiālu, iekārtu, ierīču un sistēmu piegādes izmaksas, būvdarbu izpildei nepieciešamo iekārtu, aprīkojuma, pagaidu konstrukciju un konstrukciju stiprinājumu izmaksas, iekārtu, ierīču un sistēmu ieregulēšanas, testēšanas un palaišanas darbu izmaksas, kā arī, nepieciešamo atļauju sagādāšanas, izpēšu, pārbaužu un uzmērījumu veikšanas, izpilduzmērījumu un izpilddokumentācijas sagatavošanas izmaksas testēšanas un mērīšanas darbu izmaksas, izmaksas tīrības nodrošināšanai būvdarbu veikšanas teritorijā, un citas izmaksas, izdevumus, kas nepieciešami Līguma noteikumu un Tehnisko specifikāciju nosacījumu pienācīgai izpildei. Par darbu veidiem, kas nav iekļauti Tāmes lokālajās tāmēs kā atsevišķas pozīcijas, bet ir norādīti būvprojektā, tiek uzskatīts, ka šo darbu izpildes izmaksas ir iekļautas esošajās Tāmes lokālo tāmju pozīciju izmaksās, kas saskaņā ar darbu izpildes tehnoloģisko procesu ir attiecināmas uz attiecīgo darbu izpildi. Tāmēs lokālajās tāmēs norādīto būvdarbu veidu vienību izmaksas paliek nemainīgas visu Līguma izpildes laiku un visos gadījumos, izņemot Līguma 11.12. punktā noteiktajā gadījumā.
5.6. Tāmes koptāmē norādītā Objekta izmaksu kopsumma bez finanšu rezerves 5 % (piecu procentu) apmērā, tai skaitā Tāmes tiešās un netiešās izmaksas nevar tikt palielināta par būvdarbiem un/vai darbiem, kas Izpildītājam ir jāveic saskaņā ar Līgumu un/vai Tehnisko specifikāciju nosacījumiem, kā arī gadījumā, kad Izpildītājs ar nodomu vai aiz neuzmanības ir kļūdījies būvdarbu veidu, materiālu, darba algas, mehānismu un citu izmaksu aprēķinos, kas nepieciešamas saskaņā ar Tehniskajām specifikācijām, būvprojektu un ražotāja vai izplatītāja materiālu konstrukciju vai iekārtu iestrādes, pielietošanas vai montāžas instrukcijām.
5.7. [bookmark: _Hlk199846915]Līgumcena var mainīties, neizmantojot vai daļēji izmantojot līgumcenā iekļauto finanšu rezervi 5 % (piecu procentu) apmērā, kuras vērtība naudas izteiksmē ir norādīta Tāmes koptāmes pozīcijā “Finanšu rezerve (5 %)”. Finanšu rezerve tiek izmantota Līguma 11.8. punktā noteiktajā kārtībā.
5.8. Pasūtītājs veic Līgumā noteiktos maksājumus Izpildītājam tikai pēc Līguma 7.4.2. apakšpunktā noteikto Līguma saistību izpildes nodrošinājumu saņemšanas. Maksājumi netiek veikti, ja nav spēkā esošas Līguma saistību izpildes garantijas.
5.9. Izpildītājs izraksta rēķinus pēc attiecīgā ikmēneša būvdarbu izpildes akta un Darbu nodošanas–pieņemšanas akta abpusējas parakstīšanas. Izpildītājs rēķinus sagatavo strukturētā elektroniskā formātā (e-rēķins) atbilstoši Eiropas Savienības standartam LVS EN 16931-1:2017, rēķinā ietverot atsauci uz Līgumu, un nosūta Pasūtītājam uz tā oficiālās elektroniskās adreses (e-adreses) apakšadresi EINVOICE@90000056357 (XML formātā, papildus pievienojot rēķina PDF datni) vai izmantojot Unifiedpost e-rēķinu platformu. Pasūtītājam nav pienākuma maksāt rēķinus, kas nav iesniegti saskaņā ar šajā punktā noteiktajiem nosacījumiem.
5.10. Samaksa tiek veikta ar bankas pārskaitījumu uz Izpildītāja norādīto norēķinu kontu. Par maksājumu veikšanas dienu uzskatāms datums, kad bankā iesniegts attiecīgs maksājuma uzdevums (bankas atzīme).
5.11. Ja Līgumu izbeidz pirms termiņa, Puses veic savstarpējos norēķinus par kvalitatīvi faktiski izpildītajiem un Pasūtītāja pieņemtajiem būvdarbiem 10 (desmit) darbdienu laikā no dienas, kad Puses ir parakstījušas pēdējā mēneša būvdarbu izpildes aktu un Objekta nodošanas-pieņemšanas aktu, un Izpildītājs Pasūtītājam vai Pasūtītājs Izpildītājam Līguma 5.3. punktā noteiktajā gadījumā ir iesniedzis Līguma noteikumiem un minētajiem aktiem atbilstošu rēķinu. 

6. GARANTIJAS
6.1. Izpildītājs atbild par izpildīto darbu un izmantoto materiālu un iekārtu kvalitāti, atbilstību tehniskajām prasībām un būvnormatīviem, to drošu ekspluatāciju.
6.2. [bookmark: _Ref205909891]Izpildītāja veiktajiem būvdarbiem, tai skaitā iebūvētajiem mehānismiem un materiāliem tiek dots garantijas laiks atbilstoši Ministru kabineta 2014. gada 14. oktobra noteikumu Nr. 633 “Autoceļu un ielu būvnoteikumi” 177.1  punktā noteiktajam – 3 (trīs) gadi no datuma, kad BIS reģistrēts akts par Objekta pieņemšanu ekspluatācijā vai būvprojekta apstiprinājuma dokumentā veikta būvvaldes atzīme par būvdarbu pabeigšanu, kas tiek ierakstīts Darbu pieņemšanas–nodošanas aktā. 
6.3. [bookmark: _Ref205965648]Izpildītājs apņemas nekavējoties pēc Pasūtītāja paziņojuma par Objektā konstatētiem defektiem saņemšanas organizēt un veikt Objekta apsekošanu un minētajā paziņojumā norādīto defektu novēršanu par saviem līdzekļiem. Ja Izpildītājs 5 (piecu) darbdienu laikā pēc Pasūtītāja paziņojuma saņemšanas dienas vai Pasūtītāja norādītajā termiņā neveic Objekta apsekošanu un nesniedz Pasūtītājam rakstisku motivētu atbildi, tad Pasūtītājs veic norādīto defektu novēršanu saviem spēkiem, ieturot visas izmaksas no Objekta garantijas laika garantijas.
6.4. Ja garantijas laika ietvaros atkārtojas defekts būvdarbu rezultātam vai mehānismam, materiālam vai iekārtai, kas iepriekš ir labota, Pasūtītājam ir tiesības ar rakstveida paziņojumu pieprasīt konkrētā mehānisma, materiāla vai iekārtas nomaiņu ar jaunu.

7. LĪGUMSAISTĪBU NODROŠINĀJUMS
7.1. [bookmark: _Ref205910096]Izpildītājam jānodrošina civiltiesiskās atbildības apdrošināšana, kuras segums ietver Objektu, no būvdarbu uzsākšanas līdz būvdarbu garantijas laika beigām atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”:
7.1.1. atbildīgajam būvdarbu vadītājam un viņa aizvietotājam (ja Līguma izpildē tādi ir paredzēti) būvspeciālista profesionālās civiltiesiskās atbildības apdrošināšana;
7.1.2. Izpildītāja civiltiesiskās atbildības obligātā apdrošināšana.
7.2. Izpildītājs 10 (desmit) darbdienu laikā no Paziņojuma saņemšanas dienas iesniedz Pasūtītājam Līguma 7.1. punktā norādītās apdrošināšanas faktu apliecinošos dokumentus, kā arī 5 (piecu) darbdienu laikā pēc norādītās apdrošināšanas aktualizēšanas iesniedz Pasūtītājam apdrošināšanas faktu apliecinošus dokumentus.
7.3. Izpildītājs apņemas 10 (desmit) darbdienu laikā no Paziņojuma saņemšanas dienas iesniegt Pasūtītājam visu būvdarbu risku apdrošināšanas polisi līgumcenas apmērā, kas ir spēkā no Paziņojumā norādītā Darbu uzsākšanas datuma līdz Līguma 2.3. punktā norādītā Darbu izpildes termiņa beigu datumam. Kopā ar šajā punktā minēto būvniecības visu risku apdrošināšanas polises oriģinālu Izpildītājs Pasūtītājam iesniedz maksājuma uzdevumu, kas apliecina polises samaksu.
7.4. Puses vienojas par šādu Līguma saistību izpildes nodrošinājumu:
7.4.1. [bookmark: _Ref205907186]avansa maksājuma (priekšapmaksas) garantija Līguma 5.2.1. apakšpunktā noteiktās avansa maksājuma (priekšapmaksas) summas apmērā bankas vai apdrošināšanas sabiedrības neatsaucamas pirmā pieprasījuma garantijas veidā, kuras noteikumi ir saskaņoti ar Pasūtītāju un kura ir spēkā līdz Līguma 2.3. punktā noteiktā būvdarbu izpildes termiņa beigām un 20 (divdesmit) darbdienas pēc tā; Izpildītājs pēc Paziņojuma saņemšanas kopā ar avansa maksājuma (priekšapmaksas) rēķinu iesniedz ar Pasūtītāju saskaņotu avansa maksājuma (priekšapmaksas) garantijas oriģinālu un maksājuma uzdevumu, kas pamato garantijas samaksu; Pasūtītājam ir tiesības to izmantot, ja Izpildītājs nepilda Līgumā noteiktās saistības un neatgriež Izpildītājam avansā samaksātās priekšapmaksas summas atlikumu, kas nav apgūts Līguma izpildes laikā; papildu nosacījumi:
7.4.1.1. [bookmark: _Ref205967866]ja Līguma 2.3. punktā noteikto būvdarbu izpildes termiņu nepieciešams pagarināt no Izpildītāja neatkarīgu apstākļu dēļ, Izpildītājam nav pienākums pagarināt Līguma 7.4.1. apakšpunktā noteikto avansa maksājuma (priekšapmaksas) garantiju Līgumā noteiktās priekšapmaksas summas apmērā, bet gan tādā apmērā, kas nav mazāks par atlikušo (nedzēsto) avansa (priekšapmaksas maksājuma) summu, kas noteikta Līguma 5.2.2. apakšpunktā norādītajā Pasūtītāja apstiprinātajā iepriekšējā mēneša ikmēneša būvdarbu izpildes aktā;
7.4.2. [bookmark: _Ref205907635]saistību izpildes garantija 10 % (desmit procentu) apmērā no līgumcenas bankas vai apdrošināšanas sabiedrības neatsaucamas pirmā pieprasījuma garantijas veidā, kuras noteikumi ir saskaņoti ar Pasūtītāju un kura ir spēkā līdz Līguma 2.3. punktā norādītā būvdarbu izpildes termiņa beigām un 20 (divdesmit) darbdienas pēc tā; Izpildītājs 10 (desmit) darbdienu laikā no Paziņojuma saņemšanas dienas iesniedz ar Pasūtītāju saskaņotu saistību izpildes garantijas oriģinālu un maksājuma uzdevumu, kas pamato garantijas samaksu; papildu nosacījumi: 
7.4.2.1. [bookmark: _Ref236909689]Pasūtītājam ir tiesības izmantot saistību izpildes garantiju, ja Izpildītājs nepilda Līgumā noteiktās saistības, lai kompensētu Izpildītāja saistību neizpildes rezultātā Pasūtītājam nodarītos zaudējumus vai lai ieturētu līgumsodu;
7.4.3. [bookmark: _Ref205907041]garantijas laika garantija 5 % (piecu procentu) apmērā no Izpildītāja izpildīto Darbu faktiskās līgumcenas visu Līguma 6.2. punktā noteikto Objekta būvdarbu garantijas termiņu un 20 (divdesmit) darbdienas pēc tā; garantijas laika garantiju Pasūtītājs ietur no Izpildītājam veicamajiem maksājumiem par būvdarbu izpildi; atbilstoši MK noteikumos Nr. 419 24. punktā noteiktajam:
7.4.3.1. garantijas laika garantija 5 % (piecu procentu) apmērā no Izpildītāja izpildīto Darbu faktiskās līgumcenas tiek noteikta pirmo 2 (divu) gadu būvdarbu garantijas termiņam; garantijas laika garantiju samazina minimālā garantijas termiņa 3. (trešā) gada 1. (pirmajā) mēnesī uz atlikušo tā daļu, nosakot to līdz 2 % (diviem procentiem) no Izpildītāja izpildīto Darbu faktiskās līgumcenas, ja garantijas termiņa pirmajos 2 (divos) gados nav konstatēti būvdarbu defekti vai Puses ir vienojušās par Pasūtītāja nosūtītajā paziņojumā norādīto Objektā konstatēto defektu novēršanas termiņu; garantijas laika termiņa 3. (trešā) gada 1. (pirmajā) mēnesī Izpildītājs iesniedz Pasūtītājam Līguma noteikumiem atbilstošu rēķinu par ieturēto garantijas laika saistību nodrošinājuma atmaksu 3 % (trīs procentu) apmērā, ko Pasūtītājs samaksā 30 (trīsdesmit) dienu laikā no saņemšanas;
7.4.3.2. pēc būvdarbu garantijas laika termiņa beigām un būvdarbu garantijas laikā Pasūtītāja nosūtītajā paziņojumā norādīto Objektā konstatēto defektu pilnīgas novēršanas Izpildītājs iesniedz Pasūtītājam Līguma noteikumiem atbilstošu rēķinu par ieturēto garantijas laika saistību nodrošinājuma (ieturētās garantijas summas) atmaksu atlikušo 2 % (divu procentu) apmērā, ko Pasūtītājs samaksā 30 (trīsdesmit) dienu laikā no saņemšanas, atskaitot Līguma 6.3. punktā minētos ieturējumus.
7.5. [bookmark: _Ref205907067]Pēc Darbu nodošanas–pieņemšanas akta abpusējas parakstīšanas Izpildītājs var aizstāt Pasūtītāja ieturēto garantijas laika garantijas summu ar bankas neatsaucamas pirmā pieprasījuma garantijas oriģinālu vai apdrošināšanas sabiedrības neatsaucamas pirmā pieprasījuma būvdarbu garantijas laika garantijas apdrošināšanas polisi, kura ir sagatavota atbilstoši Līguma nosacījumiem, tai skaitā ir spēkā visu Objekta būvdarbu garantijas laiku un 20 (divdesmit) darbdienas pēc tā, un kuras noteikumi ir saskaņoti ar Pasūtītāju. Pasūtītājs 30 (trīsdesmit) dienu laikā pēc bankas neatsaucamas pirmā pieprasījuma garantijas vai apdrošināšanas sabiedrības neatsaucamas pirmā pieprasījuma būvdarbu garantijas laika garantijas apdrošināšanas polises, maksājuma uzdevuma, kas pamato bankas garantijas vai garantijas polises samaksu, un Izpildītāja rēķina saņemšanas veic maksājumu Izpildītājam ieturētās garantijas laika garantijas summas apmērā, ja līdz tam nav veikti Līguma 6.3. punktā minētie ieturējumi. Pasūtītājam ir tiesības izmantot garantijas laika garantiju, ja Izpildītājs nepilda Līgumā noteiktās būvdarbu garantijas laika garantijas saistības.
7.6. Ja Izpildītājs Līgumā noteiktajā kārtībā iesniedz Pasūtītājam apdrošināšanas sabiedrības izdotu neatsaucamu pirmā pieprasījuma garantiju, tajā ir jābūt iekļautiem šādiem īpašajiem nosacījumiem: 
7.6.1. garantijas apdrošināšanas polises īpašajos noteikumos ir jābūt norādītam: “Šis ir pirmā pieprasījuma neatsaucams beznosacījuma garantijas apdrošināšanas līgums. Garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām (“The ICC Uniform Rules for Demand Guaranties”, ICC Publication, No. 758). Visus jautājumus, ko neregulē minētie noteikumi, regulē Latvijas Republikas normatīvie akti. Visi strīdi, kas radušies saistībā ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem. Īpašie noteikumi ir prioritāri attiecībā pret garantijas apdrošināšanas līguma vispārīgajiem noteikumiem.”;
7.6.2. Līguma 7.4.2. apakšpunktā noteiktās saistību izpildes garantijas polises īpašajos noteikumos ir jābūt norādītam: “Pasūtītājam ir tiesības Līguma saistību izpildes garantiju izmantot, lai kompensētu Izpildītāja saistību neizpildes rezultātā Pasūtītājam nodarītos zaudējumus vai lai ieturētu līgumsodu.”;
7.6.3. Līguma 7.4.3. punktā noteiktajā būvdarbu garantijas laika garantijas polises īpašajos noteikumos ir jābūt norādītam: “Garantijas laika garantija 5 % (piecu procentu) apmērā no Izpildītāja izpildīto Darbu faktiskās līgumcenas tiek noteikta pirmo 2 (divu) gadu būvdarbu garantijas termiņam; garantijas laika garantiju samazina minimālā garantijas termiņa 3. (trešā) gada 1. (pirmajā) mēnesī uz atlikušo tā daļu, nosakot to līdz 2 % (diviem procentiem) no Izpildītāja izpildīto Darbu faktiskās līgumcenas, ja garantijas termiņa pirmajos 2 (divos) gados nav konstatēti būvdarbu defekti vai Puses ir vienojušās par Pasūtītāja nosūtītajā paziņojumā norādīto Objektā konstatēto defektu novēršanas termiņu un ir spēkā līdz būvdarbu garantijas laika garantijas termiņa beigām, atbilstoši MK noteikumos Nr. 419 noteiktajam.”.
8. [bookmark: _Ref205889438]APAKŠUZŅĒMĒJU UN PERSONĀLA NOMAIŅAS UN PIESAISTES KĀRTĪBA
8.1. Izpildītājs nav tiesīgs bez saskaņošanas ar Pasūtītāju veikt iepirkumā Izpildītāja iesniegtajā speciālistu sarakstā norādītā personāla jeb speciālistu nomaiņu un apakšuzņēmēju sarakstā norādīto apakšuzņēmēju nomaiņu vai iesaistīt papildu speciālistus vai apakšuzņēmējus Līguma izpildē. 
8.2. [bookmark: _Ref205965887]Izpildītājam, saskaņojot ar Pasūtītāju speciālistu vai apakšuzņēmēju nomaiņu vai papildu speciālistu vai apakšuzņēmēju iesaisti Līguma izpildē, ir jāsagatavo un jāiesniedz Pasūtītājam aktualizēts attiecīgi speciālistu saraksts vai apakšuzņēmēju saraksts un speciālista vai apakšuzņēmēja parakstīts apliecinājums par dalību Līguma izpildē.
8.3. [bookmark: _Ref205965902]Pasūtītājs izskata Izpildītāja iesniegtos dokumentus un pieņem lēmumu atļaut vai atteikt Izpildītāja speciālista vai apakšuzņēmēja nomaiņu un/vai veikt jauna speciālista vai apakšuzņēmēja iesaistīšanu Līguma izpildē ne vēlāk kā 5 (piecu) darbdienu laikā pēc tam, kad no Izpildītāja ir saņēmis visu lēmuma pieņemšanai nepieciešamo informāciju un dokumentus. Par pieņemto lēmumu Pasūtītājs Izpildītāju informē rakstiski.
8.4. Līguma 8.2. un 8.3. punktā minētie Izpildītāja iesniegtie un Pasūtītāja saskaņotie dokumenti kļūst par Līguma neatņemamu sastāvdaļu, Pusēm neslēdzot atsevišķu vienošanos par grozījumiem Līgumā.
8.5. Pasūtītājs nepiekrīt speciālistu sarakstā norādītā speciālista nomaiņai gadījumos, kad piedāvātais speciālists neatbilst iepirkuma dokumentos speciālistam izvirzītajām prasībām vai tam nav vismaz tādas pašas kvalifikācijas un pieredzes kā speciālistam, kas tika vērtēts, nosakot saimnieciski visizdevīgāko piedāvājumu.
8.6. Pasūtītājs nepiekrīt apakšuzņēmēju sarakstā norādītā apakšuzņēmēja nomaiņai, ja pastāv kāds no šādiem nosacījumiem:
8.6.1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
8.6.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktos minētajiem pretendentu izslēgšanas iemesliem;
8.6.3. piedāvātais apakšuzņēmējs, kura veicamo darbu vērtība ir vismaz 10 000 EUR (desmit tūkstoši euro), atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktos minētajiem pretendentu izslēgšanas iemesliem;
8.6.4. apakšuzņēmēja maiņas rezultātā tiktu izdarīti tādi grozījumi Izpildītāja iesniegtajā piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.7. Pārbaudot jaunā apakšuzņēmēja, kam nododamo Līguma darbu vērtība pārsniedz 10 000,00 EUR (desmit tūkstoši euro un 00 centi), atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3., un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
8.8. Ja Izpildītājs neievēro šajā Līguma sadaļā noteikto speciālistu un/vai apakšuzņēmēju nomaiņas un/vai iesaistes Līguma izpildē noteikto kārtību, Pasūtītājs var apturēt būvdarbu izpildi līdz Izpildītājs ir novērsis konstatētos pārkāpumus. Šādā gadījumā Līguma 2.3. punktā noteiktais Darbu izpildes termiņš netiek pagarināts.
8.9. Pasūtītājam ir tiesības pieprasīt Izpildītājam veikt Līguma izpildē iesaistītā speciālista nomaiņu, ja viņš nepienācīgi pilda savus pienākumus, neievēro normatīvo aktu nosacījumus vai viņa zināšanas, iemaņas vai prasmes nav atbilstošas veicamo pienākumu apjomam un sarežģītībai. Šajā gadījumā Izpildītājs ne vēlāk kā 10 (desmit) darbdienu laikā no Pasūtītāja pieprasījuma saņemšanas dienas šajā Līguma sadaļā noteiktajā kārtībā Pasūtītājam saskaņošanai iesniedz Līguma izpildē iesaistītā speciālista nomaiņai nepieciešamos dokumentus, un pēc Pasūtītāja saskaņojuma saņemšanas nodrošina Pasūtītāja saskaņotā speciālista iesaisti Līguma izpildē.
8.10. Pasūtītājam ir tiesības pieprasīt Izpildītājam veikt Līguma izpildē iesaistītā apakšuzņēmēja nomaiņu, ja tas pavirši pilda tam nodotos darbus, neievēro normatīvo aktu nosacījumus vai kavē grafikā norādīto darbu veidu vai etapu izpildes termiņus. Šajā gadījumā Izpildītājs ne vēlāk kā 10 (desmit) darbdienu laikā no Pasūtītāja pieprasījuma saņemšanas dienas šajā Līguma sadaļā noteiktajā kārtībā Pasūtītājam saskaņošanai iesniedz Līguma izpildē iesaistītā apakšuzņēmēja nomaiņai nepieciešamos dokumentus, un pēc Pasūtītāja saskaņojuma saņemšanas nodrošina Pasūtītāja saskaņotā apakšuzņēmēja iesaisti Līguma izpildē.

9. FIZISKO PERSONU DATU APSTRĀDES NOTEIKUMI
9.1. Puses patstāvīgi kā atsevišķi pārziņi nodrošina to darbības atbilstību normatīvo aktu prasībām un nodrošina, ka Līguma izpildes ietvaros apstrādātajiem fiziskās personas datiem (turpmāk – personas dati) var piekļūt tikai tie Puses darbinieki un piesaistītie speciālisti, kuri ir iesaistīti Līguma izpildē. Puses nekavējoties paziņo otrai Pusei informāciju saistībā ar iespējamiem personas datu aizsardzības pārkāpumiem, ja tas var ietekmēt arī otru Pusi, kā arī sadarbojas, savstarpēji apmainoties ar informāciju, kas var palīdzēt izmeklēt vai ziņot par iespējamiem personas datu aizsardzības pārkāpumiem.
9.2. Puses vienojas, ka Līguma izpildes ietvaros var rasties nepieciešamība savstarpēji apmainīties ar personas datiem, piemēram, Pušu pārstāvju vai kontaktpersonu informāciju. Otrai Pusei personas dati tiek nodoti Līguma ietvaros, lai nodrošinātu Līguma kvalitatīvu izpildi.
9.3. Puses vienojas, ka vispārējais atbildības sadalījuma princips Pušu starpā attiecībā uz jebkādiem uzliktiem administratīvajiem sodiem vai personas datu subjektu prasībām saskaņā ar Līguma nosacījumiem ir balstīts uz principu, kur katra attiecīgā Puse pilda savus normatīvajos aktos un Līgumā noteiktos pienākumus. Tādējādi visus piemērotos administratīvos sodus vai pieprasītos zaudējumus sedz tā Puse, kura nav pildījusi savus noteiktos pienākumus.
9.4. Parakstot Līgumu, Izpildītājs apliecina, ka ir iepazinies ar Pasūtītāja Personas datu aizsardzības politiku, kas pieejama Pasūtītāja tīmekļa vietnē https://www.jurmala.lv/lv/personas-datu-aizsardzibas-politika, kā arī ir informēts, ka šī politika var tikt vienpusēji mainīta no Pasūtītāja puses.

10. PUŠU ATBILDĪBA UN STRĪDU RISINĀŠANAS KĀRTĪBA
10.1. Izpildītājs atbild par izpildīto būvdarbu atbilstību visām būvnormatīvos noteiktām tehniskām, sanitārām, vides aizsardzības, ugunsdrošības un citām prasībām.
10.2. [bookmark: _Hlk173748727]Katra Puse saskaņā ar Latvijas Republikā spēkā esošajiem normatīvajiem aktiem un Līgumā noteikto ir atbildīga par savu Līgumā noteikto saistību neizpildi vai nepienācīgu izpildi. Par radītiem izdevumiem un nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi radušies, un tai minētie zaudējumi, kas radušies otrai Pusei vai trešajām personām, jāatlīdzina 20 (divdesmit) darbdienu laikā no paziņojuma saņemšanas dienas.
10.3. Risku par Līgumā neparedzētām piegādēm un darbiem, kas nepieciešami Līguma noteikumu un Tehnisko specifikāciju nosacījumu pilnīgai izpildei, tai skaitā neparedzēto darbu izmaksas, kas nav iekļautas līgumcenā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā, un kas izriet no Līguma priekšmeta arī tad, ja tās nav tieši norādītas Līgumā, uzņemas Izpildītājs.
10.4. Izpildītājs ir atbildīgs par jebkādu kaitējumu, kas radies trešajām personām vai to īpašumam Izpildītāja vai viņa piesaistīto personu vainas vai neuzmanības dēļ, un apņemas par saviem līdzekļiem novērst radītos bojājumus vai atlīdzināt zaudējumus. Neatkarīgi no citu personu īpašumam radīto bojājumu vai zaudējumu cēloņa, Pasūtītājs par tiem nav atbildīgs.
10.5. Ja kompetentā iestāde (Konkurences padome) par iepirkumu konstatē aizliegtu vienošanos un Izpildītāja dalību šajā kartelī, Izpildītājs kompensē Pasūtītājam šī pārkāpuma rezultātā zaudētā atbalsta (piemērotās finanšu korekcijas) apmēru projektā, kurā tiek attiecinātas iepirkuma izmaksas. 
10.6. Ja Izpildītājs nepienācīgi pilda Līgumā paredzētās saistības, Pasūtītājam ir tiesības Izpildītājam piemērot līgumsodu 0,5 % (nulle komats piecu procentu) apmērā no līgumcenas par katru pārkāpuma dienu, bet ne vairāk kā 10 % (desmit procentus) no līgumcenas. Par nepienācīgu saistību izpildes faktu Puses, tai skaitā, atzīst arī Pasūtītāja paziņojumu par nepienācīgu saistību izpildes faktu, kas ir fiksēts būvsapulces protokolā, un Izpildītājs Pasūtītāja paziņojumā norādītajā termiņā un apjomā nav novērsis Pasūtītāja konstatētos pārkāpumus.
10.7. [bookmark: _Ref205967371]Ja Izpildītājs kavē Darbu pabeigšanu un Darbus pabeidz pēc Līguma 2.3. punktā noteiktā Darbu izpildes termiņa, Pasūtītājam ir tiesības Izpildītājam:
10.7.1. piemērot līgumsodu 0,5 % (nulle komats piecu procentu) apmērā no līgumcenas par katru pārkāpuma dienu, bet ne vairāk kā 10 % (desmit procentus) no līgumcenas;
10.7.2. pieprasīt kompensēt Pasūtītājam radītos izdevumus, kas saistīti ar būvuzraudzības un autoruzraudzības nodrošināšanu Objektā, atbilstoši starp Pasūtītāju un būvuzraudzības, autoruzraudzības veicēju noslēgtajā līgumā noteiktajām izmaksām;
10.7.3. pieprasīt kompensēt Pasūtītājam Darbu izpildes termiņa kavējuma rezultātā radītos zaudējumus.
10.8. Jebkura no Līguma izrietoša maksājuma samaksas kavējuma gadījumā samaksu nesaņēmusī Puse ir tiesīga piemērot otrai Pusei nokavējuma procentus 0,5 % (nulle komats piecu procentu) apmērā no kavētā maksājuma summas par katru kavējuma dienu, bet ne vairāk kā 10 % (desmit procentus) no kavētā maksājuma summas.
10.9. Līgumsoda samaksa neatbrīvo Puses no saistību pienācīgas izpildes. Pasūtītājam ir tiesības Izpildītājam piemēroto līgumsodu ieturēt no savstarpējiem norēķiniem.
10.10. Pušu strīdi, kas rodas Darbu izpildes un būvdarbu garantijas laikā, tai skaitā strīdi par risinājumu vai materiālu kvalitātes novērtēšanu, Pasūtītāja pārstāvja un atbildīgā būvuzrauga saskaņotajā būvdarbu defektu aktā norādīto defektu novēršanu tiek risināti, pieaicinot neatkarīgu sertificētu ekspertu vai valsts ekspertīzes institūcijas; ekspertīzes izdevumus sedz Puse, kura saskaņā ar ekspertīzes slēdzienu tiek atzīta par vainīgu. Ja ekspertīze nekonstatē pārkāpumus, ekspertīzes izdevumus sedz ekspertīzes ierosinātājs.
10.11. Puses savlaicīgi apmainās ar jebkuru dokumentāciju un informāciju, kas ir nepieciešama Līguma izpildei, kā arī nekavējoties, bet ne ilgāk kā 2 (divu) darbdienu laikā, ziņo otrai Pusei par apstākļiem Līguma darbības laikā, kas var ietekmēt un/vai aizkavēt Līgumā noteiktos izpildes termiņus, pasliktināt izpildes kvalitāti vai kā citādi negatīvi ietekmēt Līgumā noteikto saistību izpildi, kā arī par nepieciešamām darbībām apstākļu novēršanai.
10.12. Puses ne Līguma izpildes laikā, ne pēc Līguma izbeigšanas nedrīkst izpaust otras Puses konfidenciālo informāciju, kas Pusei kļuvusi zināma sakarā ar Līguma izpildi, izņemot, ja šāda informācijas izpaušana notiek ar otras Puses piekrišanu vai atbilstoši normatīvajos aktos noteiktam pienākumam. Konfidenciālās informācijas neizpaušanas saistības ir spēkā neierobežotu laiku, neskatoties uz Līguma izbeigšanu.
10.13. Visus ar Līgumu saistītos strīdus un domstarpības Puses risina savstarpējās pārrunās. Ja pārrunās saprātīgā termiņā nav panākta vienošanās, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.

11. [bookmark: _Hlk197424196]LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA
11.1. [bookmark: _Hlk173749023]Līgums stājas spēkā pēc tā abpusējas parakstīšanas un ir spēkā līdz Pušu saistību izpildei vai tā izbeigšanai Līgumā noteiktajā kārtībā.
11.2. Līgumu var papildināt, grozīt vai izbeigt pirms tajā noteikto saistību izpildes, Pusēm vienojoties rakstveidā, saskaņā ar Līgumu un Latvijas Republikā spēkā esošajiem normatīvajiem aktiem.
11.3. Līguma 2.2. punktā noteiktais Paziņojuma izsniegšanas termiņš var tikt pagarināts no Pasūtītāja neatkarīgu apstākļu dēļ, pamatojoties uz Pasūtītāja rakstisku skaidrojumu, par laika periodu, kāds nepieciešams Pasūtītājam Līguma izpildes finansēšanai nepieciešamā finansējuma apstiprināšanai Pasūtītāja budžetā, starp Pusēm noslēdzot vienošanos par grozījumiem Līgumā.
11.4. [bookmark: _Ref205967742]Līguma 2.3. punktā noteiktais Darbu izpildes termiņš var tikt grozīts, starp Pusēm noslēdzot vienošanos par grozījumiem Līgumā, pamatojoties uz Izpildītāja sniegtu faktos balstītu rakstisku skaidrojumu, Izpildītāja sagatavoto, atbildīgā būvdarbu vadītāja, Izpildītāja, atbildīgā būvuzrauga, atbildīgā autoruzrauga, Pasūtītāja pārstāvja un Pasūtītāja parakstītu aktualizēto grafiku, šādos gadījumos:
11.4.1. būvdarbu tehnoloģiskā pārtraukuma vai piespiedu dīkstāves gadījumā Līgumā noteikto Darbu pilnvērtīgai un kvalitatīvai izpildei Darbu izpildes termiņš tiek pagarināts par tik dienām, cik ilgs ir bijis būvdarbu tehnoloģiskā pārtraukuma vai būvdarbu piespiedu dīkstāves periods; vienošanās par grozījumiem Līgumā pielikumā tiek pievienots aktualizētais grafiks; 
11.4.2. Darbu izpildes pabeigšanai vai Objekta nodošanai ekspluatācijā ir nepieciešams veikt papildu būvdarbus un/vai ar būvdarbu izpildi saistītus papildu darbus, kuri nav iekļauti būvprojektā vai Tehnisko specifikāciju nosacījumos, un kuru izpildes nepieciešamība objektīvi nebija zināma un savlaicīgi konstatējama būvdarbu uzsākšanas brīdī; Darbu izpildes termiņš tiek pagarināts par periodu, kāds objektīvi ir nepieciešams papildu būvdarbu un/vai ar būvdarbu izpildi saistītu papildu darbu veikšanai un Objekta nodošanai ekspluatācijā; vienošanās par grozījumiem Līgumā pielikumā tiek pievienots aktualizētais grafiks;
11.4.3. [bookmark: _Hlk193289552]Līgumā noteikto Darbu pilnvērtīgas un kvalitatīvas izpildes pabeigšanu kavē būves ekspertīzes par veikto būvdarbu kvalitāti norise un lēmuma sagatavošana; šādā gadījumā, pamatojoties arī uz būves ekspertīzes veicēja sniegto informāciju par būves ekspertīzes norisei un lēmuma sagatavošanai nepieciešamo laiku, Darbu izpildes termiņš tiek pagarināts par periodu, kāds objektīvi ir nepieciešams būves ekspertīzes par veikto būvdarbu kvalitāti lēmuma sagatavošanai; vienošanās par grozījumiem Līgumā pielikumā tiek pievienots aktualizētais grafiks;
11.4.4. būves ekspertīzes atzinumā par veikto būvdarbu kvalitāti apstiprinātos Pasūtītāja pārstāvja un būvuzrauga saskaņotajā būvdarbu defektu aktā norādītos defektus nav iespējams novērst, būvdarbus pilnvērtīgi un kvalitatīvi nav iespējams pabeigt un Objektu ekspluatācijā nav iespējams nodot, iekļaujoties Darbu izpildes termiņā; šādā gadījumā Puses var vienoties par Darbu izpildes termiņa pagarinājumu, ņemot vērā defektu novēršanai nepieciešamo darbu apjomu, specifikāciju, meteoroloģiskos apstākļus, materiālu piegādes termiņus; Darbu izpildes termiņš var tikt pagarināts par periodu, kāds ir objektīvi nepieciešams būves ekspertīzes atzinumā norādīto defektu novēršanai; vienošanās par grozījumiem Līgumā pielikumā tiek pievienots aktualizētais grafiks; ja Pasūtītājs nepiekrīt Darbu izpildes termiņa pagarinājumam, tad Izpildītājam būves ekspertīzes atzinumā norādīto defektu novēršana ir jāveic atbildīgā būvuzrauga noteiktajā defektu novēršanas termiņā, un Izpildītājam tiek piemērotas Līguma 10.7. punkta apakšpunktos noteiktās soda sankcijas par katru Darbu izpildes termiņa kavējuma dienu.
11.5. Būvdarbu izpildei nepieciešamo darbu etapu termiņi var tikt grozīti, pamatojoties uz Izpildītāja sniegtu faktos balstītu rakstisku skaidrojumu, Izpildītāja sagatavoto, atbildīgā būvdarbu vadītāja, Izpildītāja, atbildīgā būvuzrauga, atbildīgā autoruzrauga, Pasūtītāja pārstāvja un Pasūtītāja parakstītu aktualizēto grafiku, nemainīgu saglabājot kopējo Līguma 2.3. punktā noteikto Darbu izpildes termiņu. Pušu parakstīts aktualizēts grafiks kļūst par neatņemamu Līguma sastāvdaļu, Pusēm neslēdzot atsevišķu vienošanos par grozījumiem Līgumā.
11.6. Izpildītājs nekavējoties, bet ne vēlāk kā 5 (piecu) darbdienu laikā no fakta konstatēšanas, rakstiski paziņo Pasūtītājam par objektīviem apstākļiem, kas radušies neatkarīgi no Izpildītāja un var kavēt Pušu parakstītajā grafikā norādīto Darbu etapu un posmu termiņus. Par konstatēto faktu Izpildītājs paziņo Pasūtītājam, iesniedzot rakstisku, faktos balstītu termiņu kavējuma pamatojumu un saskaņošanai iesniedzot aktualizētu grafiku. Ja termiņu kavējuma pamatojums un aktualizēts grafiks Pasūtītājam netiek iesniegts šajā punktā norādītajā termiņā, tad grafikā norādīto Darbu izpildes etapu un posmu termiņu kavēšana tiek uzskatīta par Izpildītāja nepienācīgu saistību izpildi un Izpildītājam nav tiesību uz Līguma 2.3. punktā norādītā Darbu izpildes termiņa pagarinājumu. 
11.7. [bookmark: _Ref205967773]Līgumcena var tikt grozīta, starp Pusēm noslēdzot vienošanos par grozījumiem Līgumā, pielikumā pievienojot aktualizētu Finanšu piedāvājumu un Tāmi, šādos gadījumos:
11.7.1. Līguma 11.12. punktā noteiktā kārtībā veiktās būvdarbu tiešo izmaksu indeksācijas rezultātā noteiktā Tāmes lokālajās tāmēs norādīto un ikmēneša būvdarbu izpildes aktos neiekļauto (neapgūto) būvdarbu tiešo izmaksu palielinātā vērtība pārsniedz Tāmes koptāmes pozīcijā “Finanšu rezerve (5 %)” norādīto naudas izteiksmes vērtību, kā rezultātā palielinās līgumcena; šādā gadījumā, pamatojoties uz Izpildītāja sagatavotu rakstisku pieprasījumu, Pasūtītājs izvērtē, vai tā budžetā ir pieejami finanšu resursi līgumcenas vērtības palielinājuma finansēšanai; ja Pasūtītāja budžetā nav pieejami finanšu resursi līgumcenas vērtības palielinājuma finansēšanai, Pasūtītājs izbeidz Līgumu saskaņā ar Līguma 11.13.9. apakšpunktu;
11.7.2. Darbu pabeigšanai vai Objekta nodošanai ekspluatācijā ir nepieciešams veikt papildu būvdarbus un/vai ar būvdarbu izpildi saistītus papildu darbus, kuri nav iekļauti būvprojektā un Tehnisko specifikāciju nosacījumos un kuru izpildes nepieciešamība objektīvi nebija zināma un savlaicīgi konstatējama būvdarbu uzsākšanas brīdī, un šo papildu būvdarbu un/vai ar būvdarbu izpildi saistīto papildu darbu izpildei ir nepieciešams palielināt līgumcenu; šādā gadījumā, pamatojoties uz Izpildītāja sagatavotu faktos balstītu rakstisku skaidrojumu, Izpildītāja sagatavotu, atbildīgā būvdarbu vadītāja, atbildīgā būvuzrauga, atbildīgā autoruzrauga un Pasūtītāja pārstāvja saskaņotu aktu par darbu apjomu izmaiņām, Pasūtītājs izvērtē, vai tā budžetā ir pieejami finanšu resursi līgumcenas vērtības palielinājuma finansēšanai; ja Pasūtītāja budžetā nav pieejami finanšu resursi līgumcenas vērtības palielinājuma finansēšanai, Pasūtītājs izbeidz Līgumu saskaņā ar Līguma 11.13.9. apakšpunktu.
11.8. [bookmark: _Ref205907555]Ja Līguma 11.4. punktā noteiktajā kārtībā tiek izdarīti grozījumi Līgumā, pagarinot Līguma 2.3. apakšpunktā norādīto Darbu izpildes termiņu, un/vai Līguma 11.7. punktā noteiktajā kārtībā tiek izdarīti grozījumi Līgumā, palielinot Līguma 5.1. punktā norādīto līgumcenu, Izpildītājam 10 (desmit) darbdienu laikā no vienošanās par grozījumiem Līgumā noslēgšanas dienas Pasūtītājam ir jāiesniedz aktualizēta Līguma 7.4.1. apakšpunktā noteiktā avansa maksājuma (priekšapmaksas) garantija, ja Izpildītājam ir veikts Līguma 5.2.1. apakšpunktā noteiktais avansa maksājums (priekšapmaksa), un aktualizēta Līguma 7.4.1.2. apakšpunktā noteiktā Līguma saistību izpildes garantija, un maksājumu uzdevumi, kas pamato garantiju samaksu. Garantiju noteikumiem ir jābūt saskaņotiem ar Pasūtītāju un tām ir jābūt spēkā esošām līdz aktuālā Darbu izpildes termiņa beigu datumam un 20 (divdesmit) darbdienas pēc tā. Aktualizētās avansa maksājuma (priekšapmaksas) garantijas vērtībai ir jāatbilst Līguma 7.4.1.1. apakšpunktā noteiktajai atlikušajai, aktuālajai jeb Līguma izpildes laikā neapgūtajai avansa maksājuma (priekšapmaksas) summas vērtībai. Aktualizētās Līguma saistību izpildes garantijas vērtībai ir jāatbilst Līguma 7.4.2.1. apakšpunktā noteiktajai aktuālajai saistību izpildes garantijas vērtībai.
11.9. [bookmark: _Ref205968062]Līgumcena var mainīties, neizmantojot vai daļēji izmantojot tajā iekļauto, Tāmes koptāmes pozīcijā “Finanšu rezerve (5 %)” norādīto vērtību naudas izteiksmē. Pozīciju “Finanšu rezerve (5 %)” Izpildītājam ir tiesības izmantot šādos gadījumos:
11.9.1. Līguma 11.12. punktā noteiktā kārtībā veiktās būvdarbu tiešo izmaksu indeksācijas rezultātā palielinās Tāmes lokālajās tāmēs norādīto un ikmēneša būvdarbu izpildes aktos neiekļauto (neapgūto) būvdarbu tiešo izmaksu vērtība; 
11.9.2. ir nepieciešams veikt Objekta uzturēšanu būvdarbu piespiedu dīkstāves laikā, kas radusies no Izpildītāja neatkarīgu, objektīvu iemeslu dēļ un nav uzskatāma par Darbu būvdarbu tehnoloģisko pārtraukumu; 
11.9.3. Darbu izpildes pabeigšanai vai Objekta nodošanai ekspluatācijā ir nepieciešams veikt papildu būvdarbus un/vai ar būvdarbu izpildi saistītus papildu darbus, kuri nav iekļauti būvprojektā un Tehnisko specifikāciju nosacījumos un kuru izpildes nepieciešamība objektīvi nebija zināma un savlaicīgi konstatējama būvdarbu uzsākšanas brīdī.
11.10. [bookmark: _Ref205907457]Līguma 11.9. punktā noteiktajos gadījumos, pamatojoties uz Izpildītāja sagatavotu rakstisku pieprasījumu un aktu par darbu apjomu izmaiņām, Tāmē tiek izdarīti grozījumi, attiecīgi palielinot Tāmes lokālajās tāmēs norādīto attiecīgo būvdarbu tiešo izmaksu vērtību un samazinot pozīcijas “Finanšu rezerve (5 %)” vērtību. Izpildītāja sagatavoto aktu par darbu apjomu izmaiņām paraksta atbildīgais būvdarbu vadītājs, atbildīgais būvuzraugs, atbildīgais autoruzraugs, Pasūtītāja pārstāvis un Puses.
11.11. Tāmes lokālajās tāmēs norādīto būvdarbu tiešo izmaksu vērtības pozīciju griezumā var mainīties Darbu izpildei faktiski nepieciešamo būvdarbu un ar būvdarbu izpildi saistīto darbu daudzumu palielinājuma vai samazinājuma gadījumā un/vai apstiprināto materiālu nomaiņas gadījumā, nepalielinot līgumcenu. Šādā gadījumā, pamatojoties uz Izpildītāja sagatavotu aktu par darbu apjomu izmaiņām, tiek izdarīti nepieciešamie grozījumi Tāmē. Izpildītāja sagatavoto aktu par darbu apjomu izmaiņām paraksta atbildīgais būvdarbu vadītājs, atbildīgais būvuzraugs, atbildīgais autoruzraugs, Pasūtītāja pārstāvis un Puses.
11.12. [bookmark: _Ref234850437][bookmark: _Ref205969517]Tāmes (3.1. pielikums) lokālajās tāmēs norādīto un ikmēneša būvdarbu izpildes aktos neiekļauto (neapgūto) būvdarbu tiešo izmaksu indeksācija var tikt veikta ik pēc 12 (divpadsmit) mēnešiem, sākot no Līguma noslēgšanas kalendārā mēneša, ja indeksācijas periodā būvniecības izmaksu indeksa svārstība paaugstinātas inflācijas vai deflācijas apstākļos pārsniedz 5 % (piecus procentus) pret indeksācijas bāzes periodu. Indeksācijas nosacījumi:
11.12.1. indeksa svārstības vērtība tiek noteikta, izmantojot Centrālās statistikas pārvaldes publicēto būvniecības izmaksu indeksu – Būvniecības izmaksu indeksi pa objektu grupām un resursu veidiem, kur:
11.12.1.1. laika periodā norāda bāzes periodu (Līguma noslēgšanas kalendāro mēnesi vai kalendāro mēnesi, kad veikta iepriekšējā indeksācija) un 12 (divpadsmito) mēnesi pēc bāzes perioda;
11.12.1.2. resursu veidā norāda strādnieku darba samaksu, izmaksas mašīnu un mehānismu uzturēšanai un ekspluatācijai, būvmateriālus;
11.12.1.3. grupā norāda inženierbūves;
11.12.1.4. indeksa svārstības vērtību aprēķina kā abu iegūto indeksu starpību, kas tiek dalīta ar bāzes periodam norādīta indeksa vērtību;
11.12.2. ja aprēķinātās indeksa svārstības inflācijas vai deflācijas ietekmes rezultātā vērtība ir lielāka par 0,05 (nulle komats nulle pieci) jeb pārsniedz 5 % (piecus procentus), indeksācijas summu nosaka, indeksa svārstības vērtību reizinot ar tāmes lokālajās tāmēs norādīto un ikmēneša būvdarbu izpildes aktos neiekļauto (neapgūto) būvdarbu tiešo izmaksu summu jeb neizpildīto darbu vienību izmaksām; indeksācijas vērtības apmērā tiek veiktas korekcijas Tāmes lokālajās tāmēs norādīto vienību izmaksās;
11.12.3. Tāmes kopsavilkuma aprēķinā norādītā peļņas vērtība netiek indeksēta;
11.12.4. ja indeksācijas rezultātā Tāmes lokālajās tāmēs norādīto un ikmēneša būvdarbu izpildes aktos neiekļauto (neapgūto) būvdarbu tiešo izmaksu summa palielinās, tad ar Aktu par darbu apjomu izmaiņām tiek palielinātas Tāmes lokālajās tāmēs norādīto, neizpildīto darbu vienību izmaksas un tiek samazināta Tāmes būvniecības koptāmē norādītā pozīcijas “Finanšu rezerve (5%)” vērtība;
11.12.5. ja indeksācijas rezultātā tāmes lokālajās tāmēs norādīto un ikmēneša būvdarbu izpildes aktos neiekļauto (neapgūto) būvdarbu tiešo izmaksu summa samazinās, tad ar Aktu par darbu apjomu izmaiņām, tiek samazinātas Tāmes lokālajās tāmēs norādīto, neizpildīto darbu vienību izmaksas un tiek palielināta Tāmes būvniecības koptāmē norādītā pozīcijas “Finanšu rezerve (5%)” vērtība;
11.12.6. indeksācija paaugstinātas inflācijas apstākļos tiek veikta, pamatojoties uz Izpildītāja iesniegtu pieprasījumu Pasūtītājam vai Pasūtītāja iesniegtu pieprasījumu Izpildītājam veikt Tāmes lokālajās tāmēs norādīto un ikmēneša būvdarbu izpildes aktos neiekļauto (neapgūto) būvdarbu tiešo izmaksu summas indeksāciju;
11.12.7. indeksācija paaugstinātas inflācijas apstākļos netiek veikta, ja Izpildītājs bez saskaņošanas ar Pasūtītāju kavē aktuālajā Kalendārajā grafikā norādītos Darbu izpildes termiņus par vairāk nekā 10 (desmit) darbdienām.
11.13. Pasūtītājam ir tiesības vienpusēji atkāpties un izbeigt Līgumu pirms tajā noteikto saistību izpildes, neatlīdzinot Izpildītājam nekādus izdevumus vai zaudējumus, nosūtot par to Izpildītājam rakstisku paziņojumu, kurā norāda Līguma izbeigšanas datumu, šādos gadījumos:
11.13.1. Izpildītājs nepienācīgi pilda savas Līgumā vai Tehniskajās specifikācijās noteiktās saistības un pēc Pasūtītāja brīdinājuma saņemšanas nav novērsis konstatēto Līgumā vai Tehniskajās specifikācijās noteikto saistību neizpildi vai turpina tās nepildīt;
11.13.2. pēc Pasūtītāja pieprasījuma neatkarīga būves ekspertīze ir konstatējusi, ka Izpildītājs būvdarbus veic nekvalitatīvi vai neatbilstoši būvprojekta vai normatīvo aktu nosacījumiem, kas būtiski varētu ietekmēt Objekta ekspluatāciju un Izpildītāja veikto būvdarbu kvalitāti;
11.13.3. Izpildītājs pārkāpj kādu no Līguma noteikumiem, un šāds pārkāpums no Pasūtītāja viedokļa var būtiski ietekmēt Izpildītāja spējas pildīt savas saistības saskaņā ar Līgumu;
11.13.4. notiek jebkāds gadījums vai gadījumu virkne, kam no Pasūtītāja viedokļa ir būtiska nelabvēlīga ietekme uz Izpildītāja komercdarbību, aktīviem, darbību vai finansiālo stāvokli, kas iespaido Izpildītāja spēju izpildīt saistības saskaņā ar Līgumu;
11.13.5. Izpildītājs bez saskaņošanas ar Pasūtītāju kavē grafikā norādīto Darbu izpildes etapu un posmu izpildes termiņu vai pārtrauc būvdarbu izpildi Objektā vairāk nekā par 20 (divdesmit) darbdienām;
11.13.6. ir uzsākts Izpildītāja maksātnespējas vai likvidācijas process;
11.13.7. ja Līgumu nav iespējams izpildīt tādēļ, ka Līguma izpildes laikā Izpildītājam (tai skaitā tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
11.13.8. ja Pasūtītājs konstatē, ka Līguma izpildē izmantotas Krievijas Federācijas vai Baltkrievijas Republikas izcelsmes preces vai pakalpojumi, vai Izpildītājs pēc Pasūtītāja pieprasījuma Pasūtītāja noteiktajā termiņā neiesniedz dokumentus un informāciju, kas apliecina Līguma izpildē izmantoto preču un pakalpojumu izcelsmi;
11.13.9. [bookmark: _Ref205967616]Līguma 11.7. punktā noteiktajos gadījumos ir nepieciešams palielināt līgumcenu un Pasūtītāja budžetā nav pieejami finanšu resursi līgumcenas vērtības palielinājuma finansēšanai. 
11.14. [bookmark: _Ref205969656]Izpildītājam ir tiesības vienpusēji atkāpties un izbeigt Līgumu pirms tajā noteikto saistību izpildes, par to 10 (desmit) darbdienas iepriekš rakstiski paziņojot Pasūtītājam, ja Pasūtītājs nepamatoti kavē Līgumā noteikto maksājumu veikšanas termiņu vismaz 20 (divdesmit) darbdienas un Pasūtītājs norēķinu nav veicis 10 (desmit) darbdienu laikā no Izpildītāja pretenzijas nosūtīšanas dienas Pasūtītājam.
11.15. [bookmark: _Ref205969960]Ja Pasūtītājs izbeidz Līgumu saskaņā ar Līguma 11.13. punktu vai Izpildītājs vienpusēji atkāpjas un izbeidz Līgumu pirms tajā noteikto saistību izpildes, Pasūtītājs samaksā Izpildītājam tikai par tiem būvdarbiem, kas ir izpildīti kvalitatīvi un atbilstoši Līguma noteikumiem. Pasūtītājs Izpildītāja iesniegtos dokumentus izskata un paraksta Līguma 4. sadaļā noteiktajā kārtībā un norēķinus veic Līguma 5. sadaļā noteiktajā kārtībā. Līgums tiek uzskatīts par izbeigtu datumā, kas norādīts iepriekš nosūtītajā attiecīgās Puses paziņojumā. Šādā gadījumā Izpildītājs:
11.15.1. [bookmark: _Ref205970396]10 (desmit) darbdienu laikā pēc Pasūtītāja rēķina saņemšanas dienas maksā Pasūtītājam līgumsodu 10 % (desmit procentu) apmērā no Līguma 5.1. punktā noteiktās līgumcenas (izņemot Līguma 11.13.9. apakšpunktā un 11.14. punktā minēto gadījumu);
11.15.2. [bookmark: _Ref205970442]10 (desmit) darbdienu laikā nosūta Pasūtītājam kredītrēķinu un atmaksā Pasūtītājam Izpildītājam avansā samaksātās priekšapmaksas summas atlikumu, kas nav apgūts Līguma izpildes laikā;
11.15.3. [bookmark: _Ref205969909]5 (piecu) darbdienu laikā pēc paziņojuma nosūtīšanas dienas organizē Objekta apsekošanu, pieaicinot atbildīgo būvdarbu vadītāju, atbildīgo autoruzraugu, atbildīgo būvuzraugu un Pasūtītāja pārstāvi; apsekošanas laikā atbildīgais būvdarbu vadītājs sadarbībā ar Pasūtītāja pārstāvi sagatavo Objekta apsekošanas aktu, kurā norāda Izpildītājam veicamos uzdevumus un to izpildes termiņus, kas nepieciešami Objektā izbūvēto būvkonstrukciju noturības zudumu un elementu bojāšanās novēršanai, iespējamās bīstamības cilvēku veselībai, dzīvībai un videi novēršanai, teritoriju atbrīvošanai un sakopšanai;
11.15.4. [bookmark: _Ref205969927]Objekta apsekošanas aktā norādītajā termiņā īsteno aktā norādītos uzdevumus un pēc uzdevumu izpildes pabeigšanas organizē atkārtotu Objekta apsekošanu, pieaicinot atbildīgo būvdarbu vadītāju, atbildīgo autoruzraugu, atbildīgo būvuzraugu un Pasūtītāja pārstāvi; apsekošanas laikā atbildīgais būvdarbu vadītājs sadarbībā ar Pasūtītāja pārstāvi sastāda Objekta nodošanas–pieņemšanas aktu, tajā norādot informāciju par Izpildītāja faktiski izpildīto būvdarbu apjomu un vērtību naudas izteiksmē, izpildīto būvdarbu garantijas nosacījumiem, Objekta tehnisko stāvokli, citu Pasūtītājam un Izpildītājam saistošu informāciju un Objekta fotoattēlus; Objekta nodošanas–pieņemšanas aktu paraksta atbildīgais būvdarbu vadītājs, Pasūtītāja pārstāvis un Puses; Objekts Pasūtītājam tiek nodots ar Objekta nodošanas–pieņemšanas akta abpusējas parakstīšanas datumu;
11.15.5. 10 (desmit) darbdienu laikā pēc paziņojuma nosūtīšanas dienas iesniedz Pasūtītājam:
11.15.5.1. Līguma izpildes laikā faktiski veikto būvdarbu izpilddokumentāciju, tai skaitā materiālu, iekārtu un sistēmu montāžas instrukcijas, lietošanas un apkopes instrukcijas, garantijas nosacījumu dokumentus;
11.15.5.2. Līguma 4.1. punktā noteikto pēdējā mēneša būvdarbu izpildes aktu, kurā Izpildītājs iekļauj tikai tos kvalitatīvi veiktos būvdarbus, kas pabeigti un pieņemti ar Tehnisko specifikāciju noteiktajā kārtībā izstrādātiem un būvniecības procesa dalībnieku apstiprinātiem veikto būvdarbu pieņemšanas aktiem; ja Pušu starpā pastāv strīds par Izpildītāja veikto būvdarbu kvalitāti vai apjomiem, šajā punktā minētajā aktā iekļauj tikai tos Izpildītāja faktiski veiktos būvdarbus, par kuru izpildi nav domstarpību;
11.15.6. 10 (desmit) darbdienu laikā pēc attiecīgā Pasūtītāja paziņojuma un rēķina nosūtīšanas atlīdzina Pasūtītājam visus izdevumus un zaudējumus, kas Pasūtītājam radušies Līguma izbeigšanas rezultātā.
11.16. Ja Izpildītājs kavē Līguma 11.15.3. vai 11.15.4. apakšpunktā norādītos Objekta apsekošanas termiņus, Pasūtītājam ir tiesības organizēt Objekta un tajā esošo būvizstrādājumu, materiālu, iekārtu un citu Izpildītāja atstāto materiālo vērtību pārņemšanu, pieaicinot zvērinātu tiesu izpildītāju un sastādot Objekta pārņemšanas aktu. Šādā gadījumā Objektu Pasūtītājs pārņem ar Objekta pārņemšanas akta sastādīšanas datumu, par to rakstiski paziņojot Izpildītājam.
11.17. Ja Izpildītājs kavē Līguma 11.15. punktā norādīto Pasūtītāja izrakstīto rēķinu un veicamo maksājumu samaksas termiņus, Pasūtītājs:
11.17.1. Līguma 11.15.1. apakšpunktā noteikto līgumsodu ietur no Līguma 7.4.2. apakšpunktā noteiktās saistību izpildes garantijas;
11.17.2. Līguma 11.15.2. apakšpunktā noteikto summu ietur no Līguma 7.4.1. apakšpunktā noteiktās avansa maksājuma (priekšapmaksas) garantijas.
11.18. [bookmark: _Hlk173749336]Neviena no Pusēm neatbild par Līgumā noteikto saistību neizpildi, ja tas noticis tādu apstākļu dēļ, ko nav bijis iespējams paredzēt un novērst, t.i., nepārvaramas varas apstākļu, piemēram, ugunsgrēka, dabas katastrofu, sociālo konfliktu, kara darbības, valsts varas un pārvaldes institūciju darbības, kā arī tādu jaunu normatīvo aktu ieviešanas, kas ierobežo vai aizliedz Līgumā paredzēto darbību, rezultātā. Par nepārvaramas varas apstākļiem nav uzskatāma vispārēja cenu celšanās, tai skaitā degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski, kā arī iekārtu un materiālu piegādes kavējumi. 
11.19. Pusei, kura atsaucas uz nepārvaramas varas apstākļu iestāšanos, 3 (trīs) darbdienu laikā rakstiski jāpaziņo otrai Pusei par šādu apstākļu iestāšanos un to cēloņiem, norādot iespējamo saistību izpildes termiņu pagarinājumu. Paziņojumam pēc iespējas ir jāpievieno kompetentas iestādes izziņa, kas apstiprina nepārvaramās varas apstākļu esību. Šādā gadījumā Puses savstarpēji vienojas par Līgumā noteikto termiņu pagarināšanu vai Līguma izbeigšanu.
11.20. Katra no Pusēm 3 (trīs) darbdienu laikā no dienas, kad izmaiņas stājušās spēkā, rakstiski informē otru Pusi par izmaiņām Līgumā norādītajos rekvizītos vai par Līguma 12.1. punktā norādīto Pušu pārstāvju maiņu. Norādītais rakstiskais paziņojums kļūst par neatņemamu Līguma sastāvdaļu, Pusēm neslēdzot atsevišķu vienošanos par grozījumiem Līgumā.
11.21. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.

12. CITI NOTEIKUMI
12.1. [bookmark: _Hlk173749583][bookmark: _Ref205970523][bookmark: _Hlk171591069]Lai nodrošinātu Līguma izpildi, Puses norīko savus pārstāvjus, kuru pienākums ir koordinēt Līguma izpildi un nodrošināt savlaicīgu informācijas apmaiņu:
12.1.1. [bookmark: _Ref205883123][bookmark: _Hlk173749608]Pasūtītāja pārstāvis Darbu veikšanā un Līgumā noteiktu Pušu savstarpējo saskaņojumu veikšanai ir – ________ _________, tālr. _________, e-pasts: ___________;
12.1.2. Pasūtītāja pārstāvis administratīvos jautājumos ir – _________ ______, tālr. _________, e-pasts: ________;
12.1.3. Izpildītāja pārstāvis: ________ _________, tālr. _________, e-pasts: ___________.
12.2. Puses elektroniskajā saziņā un elektronisko dokumentu apritē primāri izmanto Pušu oficiālās elektroniskās adreses (e-adreses), izņemot Līgumā noteikto informācijas apriti starp Pušu kontaktpersonām.
12.3. Visos jautājumos, kas nav regulēti Līgumā, Puses vadās no spēkā esošajiem Latvijas Republikas normatīvajiem aktiem.
12.4. Ja rodas pretrunas starp iepirkuma dokumentiem un Izpildītāja iesniegtā piedāvājuma dokumentiem, noteicošais ir iepirkuma dokumentos noteiktais.
12.5. Ja kāds no Līguma noteikumiem nevar tikt izpildīts vai zaudē spēku, tad tas neietekmē citus Līguma noteikumus, ciktāl tie nav nesaraujami saistīti.
12.6. Pasūtītājs informē Izpildītāju par kārtību, kādā atbilstoši Trauksmes celšanas likumam Jūrmalas valstspilsētas pašvaldībā darbojas iekšējā trauksmes celšanas sistēma, kas ir pieejama Pasūtītāja tīmekļa vietnē https://www.jurmala.lv/lv/trauksmes-celsana. 
12.7. Līgums ir sagatavots latviešu valodā elektroniska dokumenta veidā uz __________ lapām un pielikumiem, parakstīts elektroniski ar drošu elektronisko parakstu.
12.8. Līgumam kā neatņemamas sastāvdaļas pievienoti šādi pielikumi:
1. pielikums – Tehniskās specifikācijas uz _________ lapām;
2. pielikums – Tehniskais piedāvājums uz _________ lapām;
3. pielikums – Finanšu piedāvājums uz  _________ lapām;
3.1. pielikums – Tāme (Excel datne);
4. pielikums - Informācija par pretendenta nodarbinātajiem vai piesaistītajiem speciālistiem līguma izpildē.

13. PUŠU REKVIZĪTI

	Pasūtītājs:

	Izpildītājs:


	Jūrmalas valstspilsētas administrācija
Nod. maks. reģ. Nr. 90000056357
Juridiskā adrese: Jomas iela 1/5, Jūrmala, 
LV-2015
Konta Nr. LV84PARX0002484572001
Akciju sabiedrība “Citadele banka”
Kods: PARXLV22
Oficiālā elektroniskā adrese 
(e-adrese): _DEFAULT@90000056357
e-pasts: pasts@jurmala.lv


	_________
Nod. maks. reģ. Nr. _________
Juridiskā adrese: _________

Konta Nr. _________
_________
Kods: _________
Oficiālā elektroniskā adrese 
(e-adrese): _________
e-pasts: _________

	
(paraksts*)
Vārds, uzvārds

	
(paraksts*)
Vārds, uzvārds



*Dokuments parakstīts ar drošu elektronisko parakstu un satur laika zīmogu

